Akɛ tsɔɔlɔ lɛ, okɛ kaa ko ni tsɔɔlɔi ni hi shi yɛ afii ohai abɔ ni eho lɛ amli lɛ kɛkpeee tsɔ lɛ miikpe—sɔrɔto-feemɔ ni kã jamɔi ateŋ.\nNƆ NI baa yɛ bei pii amli yɛ Teŋgbɛ Afii lɛ fɛɛ mli ji akɛ, mɛi ni yɔɔ maŋ kome mli lɛ hiɔ jamɔ kome mli. Nyɛsɛɛ nɛɛ po, yɛ afii ohai 19 lɛ naagbee mli lɛ, no mli lɛ jamɔi wuji fioo ko pɛ yɔɔ Europa: Katolik jamɔ kɛ Protestant jamɔ ni yɔɔ anaigbɛ lɛ, Ortodɔks jamɔ kɛ Islam jamɔ ni yɔɔ bokagbɛ lɛ, kɛ Yuda jamɔ. Ŋwanejee ko bɛ he akɛ, sɔrɔto-feemɔ lɛ egbɛ eshwa waa ŋmɛnɛ yɛ Europa kɛ je lɛŋ he fɛɛ he. Ato jamɔi ni aleee hu amamɔ shi, akɛ nɔ ni maŋbii lɛ diɛŋtsɛ ateŋ mɛi komɛi ekpɛlɛ nɔ loo mɛi ni fã kɛbahi maŋ lɛ mli kɛ abobalɔi lɛ kɛba.\nNo hewɔ lɛ, wɔnaa Moslembii, Buddhabii, kɛ Hindubii pii yɛ maji tamɔ Australia, Britain, France, Germany, kɛ United States mli ŋmɛnɛ. Yɛ nakai beaŋ nɔŋŋ lɛ, akɛ Kristofoi lɛ, Yehowa Odasefoi kɛ ekãa miisɔmɔ yɛ maji ni fa fe 239 nɔ. Amɛyi fa fe 150,000 yɛ maji wuji komekomei 14 mli.—Kwɛmɔ akrabatsa ni ji, “ Yehowa Odasefoi Jamɔ ni Yɔɔ Jeŋ Fɛɛ” lɛ.\nYehowa Odasefoi Jamɔ ni Yɔɔ Jeŋ Fɛɛ\nMaŋ Ni Yɔɔ Jɛmɛ\nSɔrɔto-feemɔ ni ka jamɔi ateŋ yɛ maŋ lɛ mli lɛ baanyɛ eha tsɔɔlɔ lɛ kɛ kaai akpe. Akɛ nɔkwɛmɔ nɔ lɛ, ekolɛ abaatee sanebimɔi komɛi ni he hiaa lɛ ashi yɛ gbijurɔyelii ni ale waa lɛ ahe: Ani esa akɛ anyɛ nikaselɔ fɛɛ nikaselɔ nɔ awo gbijurɔyeli lɛ mli—ni jamɔ mli ni eyɔɔ lɛ kɔɔɔ he eko? Ekolɛ mɛi ni fa enaŋ tɔ̃mɔ ko kwraa yɛ gbijurɔyelii ni tamɔ nɛkɛ he. Shi kɛlɛ, ani esaaa akɛ anaa bulɛ ahaa wekui ni faaa lɛ asusumɔi lɛ hu? Ni nɔ kroko hu yɛ ni fata he ni esa akɛ asusu he: Yɛ maji ni mla lɛ gbalaa jamɔ kɛ Maŋ lɛ mli, ni akɛ jamɔ mli nitsɔɔmɔ fataaa nɔ ni akaseɔ lɛ he lɛ, ani mɛi komɛi enaŋ akɛ gbijurɔyelii ni tamɔ nɛkɛ ni aaafee lɛ mla yɛ skul lɛ efeŋ nɔ ni kɛ ehe kpaŋ gbee?\nSaji ashishi ni anuuu yɛ gbijurɔyelii ni tamɔ nɔ ni jamɔ mli nifeemɔi fioo ko yɔɔ mli lɛ ahe lɛ baanyɛ ate shi. Enɛ kɔɔ fɔmɔgbii ni ayeɔ yɛ skul sɔrɔtoi pii amli lɛ he. Eyɛ mli akɛ Yehowa Odasefoi kɛ bulɛ haa hegbɛ ni mɛi krokomɛi yɔɔ akɛ amɛaaye fɔmɔgbii lɛ moŋ, shi ŋwanejee ko bɛ he akɛ, ole jogbaŋŋ akɛ amɛsumɔɔɔ ni amɛkɛ amɛhe woɔ gbijurɔyelii ni tamɔ nɛkɛ lɛ amli. Shi ekolɛ oleee yiŋtoi ahewɔ ni amɛ kɛ amɛbii ekpɛ amɛyiŋ akɛ amɛkɛ amɛhe woŋ gbijurɔyelii nɛɛ amli lɛ.\nLe livre des religions (Jamɔi Ahe Wolo Lɛ), ensaiklopedia ni aja waa diɛŋtsɛ yɛ France lɛ, tsɛɔ nɔ ni afɔɔ feemɔ nɛɛ akɛ kusum, ni eto naa efata “je lɛŋ kusumii” lɛ ahe. Eyɛ mli akɛ abuɔ lɛ ŋmɛnɛ akɛ eji je lɛŋ kusum ni yeee awui moŋ, shi fɔmɔ gbijurɔyelii jɛ wɔŋjamɔ mli diɛŋtsɛ.\nThe Encyclopedia Americana (1991 nɔ lɛ) kɛɛ: “Mizraim, Hela, Roma, kɛ Persia blema je lɛ ye nyɔŋmɔi, maŋtsɛmɛi, kɛ abladei afɔmɔgbii.” Woloŋmalɔi, Ralph kɛ Adelin Linton jie yiŋtoo ni hɔ enɛ sɛɛ lɛ kpo. Amɛŋma yɛ amɛ wolo ni ji The Lore of Birthdays lɛ mli akɛ: “Mesopotamia kɛ Mizraim, hiŋmɛigbelemɔ jɛɛhei lɛ hu ji klɛŋklɛŋ shikpɔji ni hii kai ni amɛwo amɛ fɔmɔgbii ahiɛ nyam yɛ nɔ. Fɔmɔgbii ahe saji ni aŋmalaa atoɔ lɛ he bahia yɛ blema bei amli, titri lɛ akɛni gbi nɔ ni afɔ mɔ lɛ he miihia koni ŋulamiiaŋkwɛlɔi kɛtsɔɔ nɔ ni baaba lɛ hewɔ.” Nɛkɛ ŋulamiiaŋkwɛmɔ ni akɛtsuɔ nii tɛɛ nɛɛ ji sane ko ni mɔ fɛɛ mɔ ni kpooɔ ŋulamiiaŋkwɛmɔ yɛ nɔ ni Biblia lɛ kɛɔ hewɔ lɛ susuɔ he waa diɛŋtsɛ.—Yesaia 47:13-15.\nBelɛ ebɛ naakpɛɛ akɛ, wɔkaneɔ yɛ The World Book Encyclopedia lɛ mli akɛ: “Mra be mli Kristofoi lɛ yeee [Kristo] E-fɔmɔgbi ejaakɛ amɛbuɔ mɔ fɛɛ mɔ fɔmɔgbiyeli lɛ akɛ wɔŋjalɔi akusum.”—Kpo 3, baafa 416.\nOdasefoi naa bei kpakpai ni ayeɔ kɛ miishɛɛ lɛ amli ŋɔɔmɔ\nAkɛni sane ni etsɔ hiɛ lɛ yɔɔ jwɛŋmɔ mli hewɔ lɛ, Yehowa Odasefoi ehala akɛ amɛkɛ amɛhe woŋ fɔmɔgbi he gbijurɔyelii amli. Eka shi faŋŋ akɛ, gbekɛ ko fɔmɔ lɛ ji nifeemɔ ni yɔɔ miishɛɛ, ni yɔɔ nyam. Yɛ adebɔɔ su naa lɛ, fɔlɔi fɛɛ nyãa, yɛ be mli ni amɛbii daraa ni amɛyaa hiɛ yɛ afi fɛɛ afi ni hoɔ eyaa lɛ mli lɛ. Yehowa Odasefoi hu nyãa babaoo diɛŋtsɛ yɛ amɛsuɔmɔ ni amɛjieɔ lɛ kpo amɛtsɔɔ amɛ weku kɛ nanemɛi kɛtsɔɔ nikeenii kɛ hiɛtserɛjiemɔ ni anaa mli ŋɔɔmɔ kutuu lɛ nɔ. Shi kɛlɛ, yɛ he ni fɔmɔgbi he gbijurɔyelii jɛ kɛba hewɔ lɛ, amɛsumɔɔ moŋ akɛ amɛaafee nakai yɛ bei krokomɛi amli yɛ afi muu lɛ fɛɛ mli.—Luka 15:22-25; Bɔfoi lɛ Asaji 20:35.\nAyeɔ Blonya yɛ je lɛŋ he fɛɛ he, yɛ maji ni jeee Kristofoi amaji lɛ po mli. Akɛni Kristendom jamɔi lɛ babaoo ekpɛlɛ hejɔɔmɔ gbi nɛɛ nɔ hewɔ lɛ, eeefee naakpɛɛ sane moŋ akɛ Yehowa Odasefoi ehala akɛ amɛyeŋ. Mɛni hewɔ eyɔɔ nakai?\nTaakɛ esaiklopediai pii tsɔɔ faŋŋ lɛ, aje gbɛ ato December 25 ama shi akɛ Yesu fɔmɔgbi koni ekɛ Roma wɔŋjamɔ gbijurɔyeli lɛ aba yɛ be kome mli. Kadimɔ saji ni nyiɛ sɛɛ ni ajaje atsɔɔ, ni jɛ woji sɔrɔtoi ni atsɛɔ saji asɛɛ kɛjɛɔ mli lɛ amli nɛɛ:\n“Aleee gbi nɔ ni afɔ Kristo. Sanekpakpai lɛ etsɔɔɔ gbi lɛ loo nyɔŋ nɔ ni afɔ lɛ lɛ.”—New Catholic Encyclopedia, Kpo III, baafa 656.\n“Saturnalia ni yɔɔ Roma lɛ kɛ gbɛ ni atsɔɔ nɔ afeɔ Blonya bei amli kusumii ni akɛyeɔ gbijurɔ lɛ babaoo ba.” —Encyclopædia of Religion and Ethics\n“Blonya kusumii lɛ babaoo ni yaa nɔ yɛ Europa amrɔ nɛɛ, loo aŋmala ashwie shi kɛjɛ blema bei amli kɛbaa lɛ, jeee Kristofoi akusumii diɛŋtsɛ, shi eji wɔŋjalɔi akusumii ni Sɔlemɔ lɛ ehe loo ekpɛlɛ nɔ. . . . Saturnalia ni yɔɔ Roma lɛ kɛ gbɛ ni atsɔɔ nɔ afeɔ Blonya bei amli kusumii ni akɛyeɔ gbijurɔ lɛ babaoo ba.”—Encyclopædia of Religion and Ethics (Edinburgh, 1910), ni James Hastings ŋma lɛ, Kpo III, baafai 608-9.\n“Áye Blonya aahu yɛ December 25 yɛ Kristofoi asɔlemɔi fɛɛ mli kɛjɛ afii ohai ejwɛ lɛ mli tɔ̃ɔ. No mli lɛ, enɛ ji wɔŋjalɔi lɛ afɛi-be mli gbijurɔyeli ni atsɛɔ lɛ ‘Hulu lɛ Fɔmɔ (Latin, natale)’ lɛ, akɛni hulu lɛ feɔ tamɔ nɔ ni afɔ lɛ ekoŋŋ akɛni gbii lɛ asɛɛ bakɛɔ shikome ekoŋŋ hewɔ. Sɔlemɔ lɛ kpɛlɛ kusum ni ehe gbɛi waa diɛŋtsɛ nɛɛ nɔ yɛ Roma . . . kɛtsɔ shishinumɔ hee ni ekɛha lɛ lɛ nɔ.”—Encyclopædia Universalis, 1968, (French) Kpo 19, baafa 1375.\n“Blonya gbijurɔyeli lɛ hiɛyaa lɛ ba yɛ Sol Invictus (Mithra) he gbijurɔyelii ni wɔŋjalɔi yeɔ lɛ ni ná no nɔ hewalɛ hewɔ. Yɛ gbɛ kroko nɔ lɛ, akɛ December 25, ni ji fɛi-be mli ni hulu lɛ eyashɛ kooyigbɛ shɔŋŋ lɛ, to la ni kpɛ kɛba je lɛ mli kɛtsɔ Kristo nɔ lɛ he, ni no hewɔ lɛ atsɔ nɔ ni Sol Invictus damɔ shi kɛha lɛ aha Kristo.”—Brockhaus Enzyklopädie, (German) Kpo 20, baafa 125.\nTe mɛi komɛi efee amɛnii amɛha tɛŋŋ yɛ be mli ni akaseɔ anɔkwalei ni kɔɔ Blonya he lɛ? The Encyclopædia Britannica kɛɛ: “Ŋleshi puritanbii lɛ gu nyamɔi loo jamɔŋ nifeemɔi fɛɛ yɛ 1644 kɛtsɔ mla ni Maŋ Ajinafoi Agwabɔɔ lɛ wo lɛ nɔ, kɛ yiŋtoo akɛ no [Blonya] ji wɔŋjalɔi agbijurɔyeli, ni awo mla ni akaye lɛ pii. Charles II tee gbijurɔyeli lɛ shi ekoŋŋ, shi Scotlandbii lɛ kɛ amɛhe kpɛtɛ Puritanbii ajwɛŋmɔ lɛ he.” Mra be mli Kristofoi lɛ yeee Blonya, ni nakai nɔŋŋ ŋmɛnɛ, Yehowa Odasefoi hu yeee loo ni amɛkɛ amɛhe aaawo nifeemɔi ni kɔɔ Blonya he lɛ amli.\nShi, Biblia lɛ wieɔ nikee loo weku loo nanemɛi ni afɔɔ amɛ nine kɛha miishɛɛ niyeli yɛ bei krokomɛi amli lɛ he ekpakpa. Ewoɔ fɔlɔi ahewalɛ ni amɛtsɔse amɛbii koni amɛjɛ amɛtsuiŋ amɛke nii, fe ni amɛaake nii akɛni aakpa gbɛ akɛ aaafee nakai lɛ hewɔ kɛkɛ. (Mateo 6:2, 3) Atsɔɔ Yehowa Odasefoi abii koni amɛhere mɛi ni amɛbu amɛ hu, ni enɛ fata hegbɛ ni mɛi krokomɛi yɔɔ akɛ amɛaaye Blonya ni aaayoo lɛ he. Yɛ nakai gbɛ nɔ hu lɛ, amɛhiɛ sɔɔ kɛ akɛ bulɛ ha yiŋ ni amɛkpɛɔ akɛ amɛkɛ amɛhe woŋ Blonyayelii amli lɛ.\nYehowa Odasefoi hiɛɔ shidaamɔ nɛɛ nɔŋŋ mli yɛ hejɔɔmɔ gbii krokomɛi ni damɔ jamɔ nɔ loo nɔ ni jamɔ he nɔ ko fioo pɛ yɔɔ mli ni baa yɛ skul afi lɛ mli yɛ maji pii anɔ lɛ ahe, tamɔ June gbijurɔyelii ni ayeɔ yɛ Brazil, Epiphany ni ayeɔ yɛ France, Carnival ni ayeɔ yɛ Germany, Setsubun ni ayeɔ yɛ Japan, kɛ Halloween ni ayeɔ yɛ United States lɛ nɛkɛ. Yɛ enɛɛmɛi, loo gbijurɔyelii krokomɛi ni atsiko ta yɛ biɛ lɛ ahe lɛ, eka shi faŋŋ akɛ, fɔlɔi Odasefoi loo amɛbii lɛ baana he miishɛɛ akɛ amɛaaha saji fɛɛ ni ooobi lɛ ahetoo.\nNɔ ni Gbekɛbii lɛ Kɛɔ\n“Eyɛ mli akɛ akeee mi nii yɛ mifɔmɔ gbi lɛ nɔ moŋ, shi mifɔlɔi yaa nɔ amɛheɔ nii amɛkɛkeɔ mi yɛ bei krokomɛi amli. Miisumɔ lɛ nakai ejaakɛ minaa kpɛɔ mihe kɛ miishɛɛ.”—Gregory, eye afii 11.\n“Bɔ ni gbekɛbii pii buɔ Blonya amɛhaa ji akɛ, eji be kɛha nikeei babaoo. Shi akeɔ mi nii ni miyaa hei sɔrɔtoi yɛ afi muu lɛ fɛɛ mli. Miweku lɛ kɛ mi etee maji wuji krokomɛi anɔ, tamɔ Fiji, New Zealand, kɛ Brazil.”—Caleb, eye afii 10.\n“Mikɛ minanemɛi shwɛɔ, wɔkeɔ wɔhe nii trukaa yɛ be kɛ bei amli.”—Nicole, eye afii 14.\n“Mɛi pii biɔ mi yɛ skul bɔ ni mifeɔ mihiɔ shi ni miyeee Blonya loo hejɔɔmɔ gbii krokomɛi lɛ. Shwɛmɔ ko bɛ ni minyɛɛɛ mashwɛ. Bei pii lɛ miweku lɛ kɛ mi fɛɛ feɔ nii kutuu. Wɔyɛ nanemɛi ni he yɔɔ miishɛɛ ni wɔnyaa amɛkɛ kpojee he yɛ gbɛhamɔ be mli. Wɔyashɛraa shi ni wɔyahiɔ buui amli ni wɔyashwɛɔ yɛ snoo nɔ, ni bei pii lɛ wɔŋmɛɔ okpɔlɔ yɛ wɔshia. Misusuɔ akɛ kɛ mɛi krokomɛi na amɛle bɔ ni wɔshwɛɔ wɔhaa lɛ, ebaafee amɛ naakpɛɛ!”—Andriana, eye afii 13.\n“Minuuu he akɛ ashi mi yɛ sɛɛ akɛni miyeee Blonya loo hejɔɔmɔ gbii krokomɛi hewɔ. Kɛ wɔshi skul yɛ gbɛhamɔ bei amli, ni Dada hu eyaaa nitsumɔ lɛ, wɔshwɛɔ, wɔyaa sini, wɔkwɛɔ TV. Wɔyeɔ be babaoo kɛfeɔ nibii kutuu akɛ weku.”—Brian, eye afii 10.


Biblia Mli Saji Nɔ ni Biblia lɛ Gbaa Efɔɔ Shi lɛ Baa Mli Anɔkwale - Yehowa Odasefoi a-Wɛb Saiti\nJeee akɛ Biblia lɛ wieɔ anɔkwale yɛ nɔ ni ba yɛ blema lɛ he kɛkɛ, shi moŋ ewieɔ nɔ ni baaba wɔsɛɛ hu he. Adesai nyɛŋ atsɔɔ nɔ ni baaba wɔsɛɛ. No hewɔ ni wɔle akɛ Biblia lɛ jɛ Nyɔŋmɔ ŋɔɔ lɛ. Mɛni Biblia lɛ kɛɔ yɛ wɔsɛɛ he?\nEwieɔ Nyɔŋmɔ ta wulu ko he. Nyɔŋmɔ baatsuu shikpɔŋ nɛɛ he kɛjɛ efɔŋfeemɔ fɛɛ mli, ni ebaajie mɛi fɔji fɛɛ hu, shi ebaabu mɛi ni sɔmɔɔ lɛ lɛ ahe. Nyɔŋmɔ maŋtsɛ, Yesu Kristo, baakwɛ ni Nyɔŋmɔ tsuji ana toiŋjɔlɛ kɛ miishɛɛ mli ŋɔɔmɔ, ni hela mɔŋ amɛ dɔŋŋ, ni amɛgboiŋ hu.\nWɔbaanyɛ wɔna miishɛɛ akɛ Nyɔŋmɔ baafee paradeiso hee yɛ shikpɔŋ nɛɛ nɔ, aloo jeee nakai? Shi kɛji akɛ wɔbaahi nɛkɛ paradeiso nɛɛ mli lɛ, no lɛ esa akɛ wɔfee nɔ ko. Wɔbaakase nɔ ni esa akɛ wɔfee bɔni afee ni wɔna nibii ni yɔɔ naakpɛɛ ni Nyɔŋmɔ esaa eto eha mɛi ni sɔmɔɔ lɛ lɛ mli ŋɔɔmɔ yɛ wolo lɛ naagbee nikasemɔ lɛ mli. No hewɔ lɛ kanemɔ Fã KPAANYƆ ni otao nɔ ni Biblia lɛ kɛɔ yɛ wɔsɛɛ he.


Mɛni Mla Ŋmɛɔ Gbɛ akɛ Afee yɛ Hejɔɔmɔ Gbi lɛ Nɔ? | Yesu Wala Shihilɛ\nETSA NUU KO NINE YƐ HEJƆƆMƆ GBI LƐ NƆ\nYɛ Hejɔɔmɔ Gbi kroko nɔ lɛ, Yesu tee kpeehe ko, eeenyɛ efee akɛ yɛ Galilea. Ena nuu ko ní ninejurɔ egbo yɛ jɛmɛ. (Luka 6:6) Woloŋmalɔi lɛ kɛ Farisifoi lɛ miikwɛ nɔ ni Yesu baafee. Mɛni hewɔ? Amɛhã ana nɔ tuuntu ni yɔɔ amɛjwɛŋmɔŋ be ni amɛbi lɛ akɛ: “Ani mla ŋmɛɔ gbɛ akɛ atsaa mɔ ko yɛ Hejɔɔmɔ Gbi lɛ nɔ?” lɛ.—Mateo 12:10.\nYudafoi ajamɔŋ hiɛnyiɛlɔi lɛ heɔ yeɔ akɛ, ja mɔ ko wala yɛ oshara mli pɛ dani mla ŋmɛɔ gbɛ akɛ atsa lɛ yɛ Hejɔɔmɔ Gbi lɛ nɔ. No hewɔ lɛ, akɛ nɔkwɛmɔnɔ lɛ, mla eŋmɛɛɛ gbɛ akɛ ajaje wu ni eku loo wu ni eshane kɛjɛ talɔ mli yɛ Hejɔɔmɔ Gbi lɛ nɔ, ejaakɛ enɛ kɛ mɔ wala wooo oshara mli. Enɛ tsɔɔ faŋŋ akɛ, jeee dɔ ni woloŋmalɔi lɛ kɛ Farisifoi lɛ dɔɔ nuu ni nii yɔɔ mɔbɔ ní piŋɔ nɛɛ he lɛ hewɔ amɛbiɔ Yesu sane nɛɛ. Amɛmiitao nɔ ko nɔ amɛdamɔ amɛbu Yesu fɔ.\nShi Yesu le susumɔ kɔɔdɔŋ ni amɛhiɛ lɛ. Ena akɛ amɛhiɛ jwɛŋmɔ ni ejaaa kwraa, ní damɔɔɔ ŋmalɛ nɔ yɛ nɔ ni mla eŋmɛɛɛ gbɛ akɛ afeɔ yɛ Hejɔɔmɔ Gbi lɛ nɔ lɛ he. (2 Mose 20:8-10) Mɛi komɛi hu ewie ehiɛ momo yɛ gbɛ ni ejaaa nɔ yɛ nitsumɔi kpakpai ni etsuɔ lɛ ahe. Agbɛnɛ lɛ, Yesu fee nɔ ko ni kɛ naataamɔ ni mli wa baaba be ni ekɛɛ nuu ni nine egbo lɛ akɛ: “Tee shi ni obadamɔ teŋ” lɛ.—Marko 3:3.\nYesu tsɔ ehe ehã woloŋmalɔi lɛ kɛ Farisifoi lɛ, ni ekɛɛ amɛ akɛ: “Kɛ́ oyɛ gwantɛŋ kome, ni nakai gwantɛŋ lɛ gbee bu mli yɛ Hejɔɔmɔ Gbi lɛ nɔ lɛ, namɔ yɔɔ nyɛteŋ ní emɔŋ emli ní ejie lɛ?” (Mateo 12:11) Gwantɛŋi ni amɛlɛɔ lɛ hãa amɛnáa shika, no hewɔ lɛ amɛshiŋ lɛ yɛ bu lɛ mli kɛyashi jetsɛremɔ; ekolɛ ebaagbo, ni no baahã amɛbɔ nyɔmɔ. Kɛfata he lɛ, Ŋmalɛi lɛ wieɔ akɛ: “Jalɔ nuɔ he ehãa eshĩa kooloo tete.”—Abɛi 12:10.\nYesu kɛ sane to sane he yɛ gbɛ ni nilee yɔɔ mli nɔ be ni ewie akɛ: “Kwɛ bɔ ni gbɔmɔ jara wa kwraa fe gwantɛŋ! No hewɔ lɛ, mla ŋmɛɔ gbɛ akɛ afeɔ nɔ ko kpakpa yɛ Hejɔɔmɔ Gbi lɛ nɔ.” (Mateo 12:12) Enɛ tsɔɔ akɛ, kɛ́ Yesu tsa nuu lɛ yɛ Hejɔɔmɔ Gbi lɛ nɔ lɛ, ebuleko Hejɔɔmɔ Gbi lɛ. Jamɔŋ hiɛnyiɛlɔi lɛ nyɛɛɛ awie nɔ ko yɛ bɔ ni ejɛ musuŋtsɔlɛ mli ekɛ amɛ susu nii ahe yɛ nilee gbɛ nɔ nɛɛ he. Amɛtswaaa amɛsɛŋ po.\nYesu kwɛ amɛ kɛkpe ni emli fu, ni ewerɛ ho ehe waa yɛ susumɔ ni ejaaa ni amɛhiɛ lɛ hewɔ. Kɛkɛ ni ekɛɛ nuu lɛ akɛ: “Kpã onine mli.” (Mateo 12:13) Be ni nuu lɛ kpã enine ni egbo lɛ mli lɛ, ehi ekoŋŋ. Enɛ hã nuu lɛ mii shɛ ehe, shi te mɛi ni taoɔ Yesu naa sane lɛ nu he amɛhã tɛŋŋ?\nYɛ nɔ najiaŋ ni Farisifoi lɛ baaná miishɛɛ akɛ atsa nuu lɛ nine lɛ ekoŋŋ lɛ, amɛje kpo amrɔ nɔŋŋ ni “amɛkɛ Herode sɛɛfilɔi lɛ yabɔi [Yesu yi nɔ] apamtoo koni amɛgbe lɛ.” (Marko 3:6) Ekã shi faŋŋ akɛ, jamɔ kuu ni atsɛɔ amɛ Sadukifoi lɛ mli bii fata maŋkwramɔŋ kuu nɛɛ he. Sadukifoi kɛ Farisifoi kɛ amɛhe yeee, shi yɛ be nɛɛ mli lɛ, amɛfee ekome waa kɛte shi amɛwo Yesu.\nMɛɛ shihilɛ hã Yudafoi lɛ ajamɔŋ hiɛnyiɛlɔi lɛ kɛ Yesu taa naa?\nMɛɛ susumɔ ni ejaaa Yudafoi lɛ ajamɔŋ hiɛnyiɛlɔi lɛ hiɛ yɛ Hejɔɔmɔ Gbi lɛ he mla lɛ he?\nMɛɛ gbɛ nɔ Yesu kɛ hiɛshikamɔ tswa susumɔ ni ejaaa ni amɛhiɛ yɛ Hejɔɔmɔ Gbi lɛ he lɛ efɔ̃?\nKɛmaje Mɔ Ko Kɛmaje Mɔ Ko Mɛni Mla Ŋmɛɔ Gbɛ akɛ Afee yɛ Hejɔɔmɔ Gbi lɛ Nɔ?\njy yitso 32 bf. 78-79


Abu Rahab ‘Bem yɛ Enitsumɔi lɛ Hewɔ’ | Kasemɔ Amɛhemɔkɛyeli Lɛ\nKANEMƆ YƐ Afrikaans Albania Amharic Arabic Armenia Armenia (West) Aymara Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikuyu Kiluba Kinyarwanda Kirghiz Kirundi Korea Lingala Lithuania Luo Malagasy Malta Myanmar Ngabere Norway Nzema Ossetia Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tatar Thailand Tigrinya Tsonga Turkey Twi Ukrain Uzbek Venda Vietnam Xhosa Yoruba Zulu\n‘Ajɛ Enitsumɔi Amli Abu lɛ Bem’\nHIƐ futɛfutɛ mli beni je bɔi tserɛmɔ lɛ, Rahab fili kɛtsɔ esamflɛ lɛŋ kɛkwɛ Yeriko kpokpaa lɛ nɔ. Ni naa! asraafoi ni ebua amɛhe naa—Israel tabilɔi. Beni amɛbɔi maŋ lɛ he bɔlemɔ ekoŋŋ lɛ, mlu yi kɔɔyɔɔ lɛŋ, ni tɛtɛrɛmantɛrɛi lɛ agbɛɛmɔi jije jogbaŋŋ yɛ maŋ lɛŋ fɛɛ.\nYeriko maŋ lɛŋ Rahab jɛ; ele maŋ lɛŋ gbɛjegbɛi, shĩai, jaji kɛ shwapoi lɛ fɛɛ. Ni ele maŋbii lɛ hu jogbaŋŋ diɛŋtsɛ. Beni je tsereɔ ni je naa, ni Israelbii lɛ bɔleɔ maŋ lɛ shi kome daa gbi lɛ, Rahab naa bɔ ni ŋmiŋmi ni emɔmɔ Yerikobii lɛ mli woɔ wu ehaa. Shi beni tɛtɛrɛmantɛrɛi lɛ agbɛɛmɔi jijeɔ yɛ Yeriko gbɛjegbɛi lɛ anɔ kɛ eblohuiaŋ lɛ, Rahab sheee gbeyei ni ŋmiŋmi hu mɔɔɔ lɛ tamɔ emaŋbii lɛ.\nBeni asraafoi lɛ bɔi maŋ lɛ he bɔlemɔ gbi ni ji kpawo lɛ nɔ leebi maŋkpa lɛ, Rahab kwɛ amɛ. Ena Israel osɔfoi lɛ yɛ asraafoi lɛ ateŋ ni amɛmiikpã tɛtɛrɛmantɛrɛi, ni amɛhiɛ adeka krɔŋkrɔŋ ni tsɔɔ akɛ amɛ-Nyɔŋmɔ, Yehowa lɛ yɛ amɛteŋ lɛ. Feemɔ he mfoniri okwɛ, naa Rahab ni ekɛ enine eŋmɛ kpãa tsuru ni ekɛfi esamflɛ ni miikwɛ Yeriko gbogboi wuji lɛ naa lɛ nɔ. Nakai kpãa tsuru lɛ haa Rahab kaiɔ shi ni awo lɛ akɛ abaabaa lɛ kɛ eweku lɛ yi yɛ maŋ lɛ hiɛkpatamɔ lɛ mli lɛ. Ani Rahab jie emaŋbii lɛ eha? Yɛ Yehowa gbɛfaŋ lɛ, jeee nakai kwraa ji sane lɛ; ena Rahab akɛ yoo ni hemɔkɛyeli sa kadimɔ waa. Ha wɔku wɔsɛɛ wɔkwɛ bɔ ni Rahab sane lɛ je shishi kɛ nɔ ni wɔbaanyɛ wɔkase kɛjɛ eŋɔɔ.\nRAHAB, YOO AJWAMAŊ LƐ\nRahab hi shi akɛ ajwamaŋlɔ. Nakai anɔkwa sane lɛ ha Biblia mli saji ahe wielɔi komɛi ni hi shi be ko ni eho lɛ anaa kpɛ amɛhe aahu akɛ amɛkɛɛ akɛ gbɔi atoohe nɔkwɛlɔ kɛkɛ ji Rahab. Shi Biblia lɛ kɛ anɔkwale lɛ ma shi faŋŋ, ekɛteee. (Yoshua 2:1; Hebribii 11:31; Yakobo 2:25) Etamɔ nɔ ni yɛ Kanaanbii lɛ ateŋ lɛ, abuɔ nitsumɔ ni Rahab tsu lɛ waa. Eyɛ mli akɛ emaŋbii lɛ kpɛlɛɔ enitsumɔ lɛ nɔ moŋ, shi etamɔ nɔ ni Rahab le akɛ eji tɔmɔ, ejaakɛ Yehowa kɛ henilee ni haa anaa ekpakpa kɛ efɔŋ mlikpamɔ eduro adesai fɛɛ. (Romabii 2:14, 15) Ekolɛ, Rahab nu he akɛ ejeŋba bɛ hiŋmɛi nɔ kwraa. Ni taakɛ eji yɛ mɛi babaoo ni baa amɛjeŋ tamɔ lɛ ŋmɛnɛ lɛ agbɛfaŋ lɛ, enu he akɛ eyaje tsɔne ko mli, ni kɛ́ eetao ekwɛ eweku lɛ tsiabo lɛ, no lɛ ebɛ nɔ ko ni ebaafee akɛ ja no.\nŊwanejee ko bɛ he akɛ Rahab tao akɛ ekwa nakai jeŋba gbonyo lɛ. Nakai beaŋ lɛ, emaŋ lɛŋ eyi obɔ̃ kɛ yiwalɛ nifeemɔi kɛ jeŋba sha, ni nɔ ni fata he ji wekumɛi ni kɛ amɛhe náa bɔlɛ kɛ kooloi ni akɛnáa bɔlɛ. (3 Mose 18:3, 6, 21-24) Nibii gbohii ni no mli lɛ eshiu maŋ lɛ fɛɛ jɛ jamɔ. No mli lɛ, ajwamaŋbɔɔ fata kusumii ni afeɔ yɛ jamɔhei lɛ ahe, ni gbekɛbii ni akɛshãa afɔle yɛ la mli fata jamɔ ni akɛhaa daimonio nyɔŋmɔi tamɔ Baal kɛ Molek lɛ ahe.\nNibii gbohii ni tee nɔ yɛ Kanaan lɛ amli ekome flo nɛkɛ po bɛ ni Yehowa enaaa. Anɔkwa, Kanaanbii lɛ ayiwalɛ nifeemɔ lɛ hewɔ lɛ, Yehowa kɛɛ: “Abule shikpɔŋ lɛ, no hewɔ lɛ mibawo lɛ enishaianii lɛ ahe nyɔmɔ, ni shikpɔŋ lɛ baashwe enɔ bii lɛ ashwie.” (3 Mose 18:25) Mɛni “enishaianii lɛ ahe nyɔmɔ” ni abaawo lɛ lɛ tsɔɔ? Fɛɛ mli lɛ, Nyɔŋmɔ wo Israelbii lɛ ashi akɛ: “Fiofio ni Yehowa, nyɛ-Nyɔŋmɔ lɛ, baashwie maji nɛɛ kɛje nyɛhiɛ.” (5 Mose 7:22, Ga Biblia hee) Afii ohai komɛi ni tsɔ hiɛ lɛ, Yehowa wo shi akɛ ekɛ shikpɔŋ lɛ baaha Abraham weku lɛ, ni ‘Nyɔŋmɔ maleee.’—Tito 1:2; 1 Mose 12:7.\nKɛlɛ, Yehowa fã hu koni abule maji komɛi ashishi kwraa yɛ nakai shikpɔŋ lɛ nɔ. (5 Mose 7:1, 2) Ákɛ “shikpɔŋ fɛɛ nɔ kojolɔ lɛ,” epɛi tsui fɛɛ tsui mli ni ena bɔ ni amɛmu mle yɛ yiwalɛ nifeemɔi kɛ jeŋba gbohii amli amɛha. (1 Mose 18:25; 1 Kronika 28:9) Kɛ́ okwɛ lɛ, te maŋ ni ato akɛ abaakpãta ehiɛ lɛ mli hilɛ baatamɔ tɛŋŋ aha Rahab? Bo lɛ, feemɔ bɔ ni Rahab baanu he aha beni enu Israelbii lɛ ahe amaniɛbɔɔ lɛ he mfoniri okwɛ. Ená ele akɛ, Israelbii a-Nyɔŋmɔ lɛ nyiɛ ewebii—maŋ ni aye amɛ nyɔŋ—lɛ ahiɛ kɛye Mizraim asraafoi, ni no beaŋ lɛ amɛji tabilɔi kakalɔi yɛ jeŋ fɛɛ lɛ anɔ kunim. Agbɛnɛ, náa ni Israel miiba abatutua Yeriko! Fɛɛ sɛɛ lɛ, maŋ lɛŋ bii lɛ kwaaa amɛyiwalɛ nifeemɔi lɛ kɔkɔɔkɔ. Bɛ oona nɔ hewɔ ni Biblia lɛ wie Rahab maŋbii, Kanaanbii lɛ ahe akɛ “mɛi ni heee yeee” loo toigbolɔi lɛ.—Hebribii 11:31.\nEsoro Rahab kwraa. Ekɛ afii komɛi ejwɛŋ Israelbii lɛ kɛ amɛ-Nyɔŋmɔ, Yehowa lɛ, ahe amaniɛbɔi ni enu lɛ anɔ. Kwɛ bɔ ni esoro Israelbii a-Nyɔŋmɔ lɛ kwraa yɛ Kanaanbii anyɔŋmɔi lɛ ahe! Eji Nyɔŋmɔ ni wuɔ ehaa ewebii, ni ehaa amɛhiɔ shi yɛ jeŋba he tɛi ni nɔ kwɔlɔ lɛ anaa, jeee mɔ ni waa ejálɔi lɛ ayi ni eshwieɔ amɛhiɛ shi. Nyɔŋmɔ nɛɛ kɛ yei yeɔ yɛ bulɛ naa; ekɛ amɛ yeee akɛ mɛi ni aheɔ loo ahɔ̃ɔ amɛ kɛha bɔlɛnamɔ, ni ashwieɔ amɛhiɛ shi yɛ jamɔ ni yɔɔ nyaŋemɔ mli. Ekolɛ, beni Rahab ná le akɛ Israelbii lɛ ebua amɛhe naa yɛ Yordan, ni amɛfee klalo akɛ amɛbaatutua maŋ lɛ, eshe gbeyei eha emaŋbii yɛ nɔ ni baaba amɛnɔ lɛ hewɔ. Ani Yehowa gbala ejwɛŋmɔ kɛtee Rahab nɔ, ni ena nɔ kpakpa ni yɔɔ emli lɛ?\nMɛi saŋŋ yɛ ŋmɛnɛ ni amɛtamɔ Rahab. Amɛkɔ jeŋba gbonyo ko ni gbeɔ amɛhe guɔ ni haaa amɛná miishɛɛ yɛ shihilɛ mli, shi amɛbɛ tsɔmɔhe; ni amɛnuɔ he akɛ mɔ ko ebuuu amɛhe akɔntaa loo amɛhe bɛ sɛɛnamɔ. Rahab sane lɛ haa wɔtsui nyɔɔ wɔmli waa, ejaakɛ ehaa wɔnaa akɛ wɔteŋ mɔ ko kwraa bɛ ni Nyɔŋmɔ susuuu ehe. Ekɔɔɔ he eko bɔ ni wɔnuɔ he akɛ wɔhe bɛ sɛɛnamɔ lɛ, “ekɛ wɔteŋ mɔ fɛɛ mɔ teŋ jekɛɛɛ.” (Bɔfoi lɛ Asaji 17:27) Ebɛŋkɛ wɔ kpaakpa, efee klalo ni eesumɔ koni eye ebua mɛi fɛɛ ni náa emli hemɔkɛyeli lɛ. Ani Rahab fee nakai?\nEHERE SARALƆI LOO SHIKPALƆI LƐ\nGbi ko, beni eshwɛ gbii komɛi dani Israel baashi akoŋ kɛbɔle Yeriko lɛ, gbɔi enyɔ ko bapue yɛ Rahab shinaa shi. Hii enyɔ nɛɛ yasusu akɛ amɛbaaho diŋŋ ni ayoŋ amɛ, shi akɛni maŋ lɛ ejijaa hewɔ lɛ, mɛi saŋŋ etsuu amɛhiŋmɛi kɛmiikwɛ akɛ amɛbaana Israelbii komɛi miiba abakpa maŋ lɛ shi lo. Ekolɛ, oya nɔŋŋ ni Rahab yɔse mɛi ni amɛji. Hii baa eshinaa shi daa, shi yɛ hii enyɔ nɛɛ agbɛfaŋ lɛ, wɔɔhe kɛkɛ amɛba taomɔ—jeee ni amɛkɛ ajeŋyoo abaná bɔlɛ.\nAnɔkwa, hii enyɔ nɛɛ jɛ Israel nsara lɛŋ amɛba koni amɛbakpa maŋ lɛ shi. Amɛhiɛnyiɛlɔ, Yoshua, tsu amɛ koni amɛbakpa Yeriko maŋ lɛ shi amɛkwɛ enyɛmɔi kɛ egbɔjɔmɔi. Enɛ ji Kanaan maji lɛ amli klɛŋklɛŋ nɔ̃ ni esa akɛ Israel akpãta hiɛ, ni ekolɛ no ji maji lɛ ateŋ nɔ ni he wa fe fɛɛ. Yoshua miitao ele nɔ̃ mɛi ni lɛ, kɛ ewebii lɛ kɛyaakpe lɛ. Ekã shi faŋŋ akɛ hii ni atsu nɛɛ ahiɛ kã he ni amɛhala Rahab shĩa lɛ. Ejaakɛ ebaawa akɛ abaayoo amɛ akɛ amɛji gbɔi yɛ he ko tamɔ tuutuuyoo shĩa. Kɛfata he lɛ, ekolɛ saralɔi nɛɛ kpa gbɛ akɛ amɛbaaná maŋ lɛ he saji komɛi ni he hiaa kɛjɛ mɛi aŋɔɔ.\nBiblia lɛ wie yɛ Rahab he akɛ, “ehere bɔfoi lɛ atuu.” (Yakobo 2:25) Ekpee amɛ kɛtee ewe, ni kɛ́ eyiŋ etɛɛɛ lɛ yɛ nɔ̃ mɛi ni amɛji kɛ yiŋtoo hewɔ ni amɛba lɛ he po lɛ, eha amɛhi shi. Ekolɛ, eesumɔ ni ele hii nɛɛ a-Nyɔŋmɔ, Yehowa lɛ he saji krokomɛi.\nShi trukaa kɛkɛ ni Yeriko maŋtsɛ lɛ tsu mɛi kɛba! Anu yɛ maŋ lɛŋ akɛ Israelbii komɛi eba maŋ lɛ shikpamɔ, ni amɛbato Rahab shĩa. Mɛni Rahab baafee? Kɛ́ ebaa gbɔi enyɔ nɛɛ ayi lɛ, aso no kɛ lɛ kɛ ewe lɛ fɛɛ awala woŋ oshara mli? Kɛ́ ebaa henyɛlɔi nɛɛ ayi lɛ, aso Yerikobii lɛ egbeŋ ekɛ ewe lɛ fɛɛ musuŋshaa naa? Yɛ gbɛ ko nɔ hu lɛ, Rahab ebale mɛi tuuntu ni hii enyɔ nɛɛ ji agbɛnɛ. Ni kɛ́ ele momo akɛ Yehowa hi kwraa fe enyɔŋmɔ lɛ, aso jeee hegbɛ ni ená akɛ ebaafee nɔ ko kɛtsɔɔ akɛ eyɛ Yehowa gbɛfaŋ nɛ?\nRahab bɛ be kwraa ni ekɛbaajwɛŋ sane lɛ nɔ, kɛlɛ ehe fee oya kɛkɔ ŋaa. Eŋɔ hii lɛ etee gblɔ ni eka yɛ etsu lɛ yiteŋ lɛ shishi. No sɛɛ lɛ ekɛɛ mɛi ni maŋtsɛ lɛ tsu kɛba lɛ akɛ: “Eji anɔkwale akɛ hii komɛi ba miŋɔɔ; shi mileee he ni amɛjɛ. Beni je na ni abaaŋa maŋ agbó lɛ, kɛkɛ ni hii lɛ je kpo; shi moŋ mileee he ni amɛtee; nyɛtiua amɛ mramra, ni nyɛbaanina amɛ.” (Yoshua 2:4, 5) Feemɔ Rahab he mfoniri okwɛ ni eekwɛ maŋtsɛ lɛ tsuji lɛ ahiɛ. Ani esusu akɛ maŋtsɛ lɛ bɔfoi lɛ baana akɛ etsui miitswa?\nRahab ŋɔ Yehowa tsuji enyɔ etee gblɔ ni eka shishi, ni no ha ekɛ ewala wo oshara mli\nŊaa ni ekɔ lɛ tsu nii! Maŋtsɛ lɛ tsuji lɛ kɛ oyaiyeli tiu amɛ kɛtsɔ Yordan faa lɛ naagbɛ kɛtee faafoohe lɛ tɔ̃ɔ. (Yoshua 2:7) Ekolɛ, Rahab baamu fuaa. Ekɛ ŋaa bibioo ko kɛkɛ etsu nii kɛgbe hii gbɔmɔgbelɔi lɛ ayitsoŋ, ejaakɛ amɛbɛ hegbɛ akɛ amɛleɔ saji ni amɛbi lɛ lɛ, ni ekɛ no feemɔ ebaa Yehowa tsuji ni efeko efɔŋ ko lɛ ayi.\nRahab he fee oya kɛtee tsu lɛ yiteŋ ni eyakɛɛ hii enyɔ lɛ nɔ ni efee. Ejie anɔkwale ni he hiaa ko hu kpo: Ŋmiŋmi emɔmɔ emaŋbii lɛ, ni amɛjijaa yɛ Israelbii lɛ ni miiba abatutua amɛ lɛ hewɔ. Ebaaŋɔɔ saralɔi nɛɛ anaa waa akɛ amɛnu sane kpakpa fioo nɛɛ. Kanaanbii ni yitseiaŋ wala nɛɛ miishe hewalɛ ni Israel Nyɔŋmɔ, Yehowa yɔɔ lɛ gbeyei agbɛnɛ! No sɛɛ lɛ, Rahab wie nɔ ko ni he hiaa wɔ waa diɛŋtsɛ fe tsutsu nɔ lɛ po. Ekɛɛ: “Yehowa, nyɛ-Nyɔŋmɔ lɛ, lɛ ji Nyɔŋmɔ yɛ ŋwɛi ni yɔɔ ŋwɛi shɔŋŋ lɛ kɛ shikpɔŋ ni yɔɔ shishi lɛ nɔ.” (Yoshua 2:11) Yehowa he saji ni enu lɛ fa bɔ ni kɛ́ hooo kwraa lɛ, enyɛ ekase akɛ: Israel Nyɔŋmɔ lɛ ji Nyɔŋmɔ ni ebaanyɛ ekɛ ehe afɔ̃ enɔ kwraa. Ená hemɔkɛyeli yɛ Yehowa mli.\nRahab yɛ hekɛnɔfɔ̃ɔ kwraa akɛ, kɛ́ ŋwɛi kpa ebu shi tete Yehowa baaha Israelbii lɛ aye kunim. Ebi koni ana lɛ mɔbɔ, ni ekpa fai koni akakpãta lɛ kɛ eweku lɛ hiɛ. Hii lɛ kpɛlɛ nɔ, ni amɛkɛɛ Rahab akɛ, eha sane nɛɛ ahi eboŋ ni ekɛ kpãa tsuru afĩ esamfɛlɛ ni kwɛɔ maŋ lɛ gbogbo lɛ naa koni Israel asraafoi lɛ anyɛ abaa lɛ, kɛ eweku lɛ yi.—Yoshua 2:12-14, 18.\nWɔbaanyɛ wɔkase hemɔkɛyeli he anɔkwa sane ko ni he hiaa waa kɛjɛ Rahab ŋɔɔ. Taakɛ Biblia lɛ kɛɛ lɛ, “hemɔkɛyeli lɛ sane toiboo mli jɛɔ.” (Romabii 10:17) Enu Yehowa Nyɔŋmɔ hewalɛ kɛ ejalɛsaneyeli lɛ he amaniɛbɔi ni ja, ni no ha ená hemɔkɛyeli yɛ emli, ni ekɛ ehe fɔ̃ enɔ. Ŋmɛnɛ lɛ, wɔyɛ Yehowa he nilee babaoo kwraa fe Rahab. Aso esaaa akɛ wɔjɛɔ nibii ni wɔkase yɛ e-Wiemɔ, ni ji Biblia lɛ mli lɛ amli wɔbɔɔ mɔdɛŋ koni wɔná hemɔkɛyeli yɛ emli?\nMAŊ KO NI HE WA GBEE SHI SHWƐTƐƐ\nHii enyɔ ni ba shikpɔŋ lɛ shikpamɔ lɛ kɛ Rahab ŋaawoo lɛ tsu nii, ni akɛ taŋkpee shiu amɛ kɛtsɔ samfɛlɛ mli kɛyimɔ shi, ni oya nɔŋŋ lɛ amɛwo gɔŋ lɛ nɔ gbɛ amɛtere. No beaŋ lɛ, fɔji pii yɛ gɔji ni yɔɔ gbɛ ni yaa Yeriko kooyigbɛ lɛ ahe bɔ ni hii nɛɛ baanyɛ atee amɛhe yɛ mli kɛyashi shihilɛ lɛ baaŋmɛ gbɛ koni amɛku amɛsɛɛ amɛkɛ sane kpakpa ni amɛná yɛ Rahab ŋɔɔ lɛ aya Israelbii lɛ a-nsara lɛŋ.\nRahab ná Israelbii a-Nyɔŋmɔ lɛ mli hemɔkɛyeli\nEkã shi faŋŋ akɛ, sɛɛ mli beni Yerikobii lɛ ná le akɛ Yehowa etsɔ naakpɛɛ gbɛ nɔ eha Yordan Faa ekpa hoo, ni eha Israelbii lɛ nyiɛ shikpɔŋ gbiŋ nɔ kɛmiiba lɛ, amɛshe gbeyei ni amɛkpokpo. (Yoshua 3:14-17) Shi yɛ Rahab gbɛfaŋ lɛ, nakai amaniɛbɔɔ lɛ ha ená nɔmimaa akɛ hemɔkɛyeli ni ená yɛ Yehowa mli lɛ efeko yaka kwraa.\nKɛkɛ ni be bashɛ kɛha Israelbii lɛ akɛ amɛbɔle Yeriko maŋ lɛ—gbii ekpaa, shi kome daa gbi. Agbɛnɛ gbi ni ji kpawo lɛ bashɛ, ni esoro no kwraa. Taakɛ atsĩ tã yɛ sane ni tsɔ hiɛ lɛ mli lɛ, gbi nɛɛ nɔ lɛ, beni leebi hulu heɔ ajie ehiɛ kpo nɔŋŋ kɛkɛ ni amɛbɔi maŋ lɛ bɔlemɔ, ni beni asraafoi lɛ enyiɛ kɛbɔle maŋ lɛ shi kome lɛ, amɛkpaaa, amɛtee nɔ amɛbɔle kɛtsara nɔ. (Yoshua 6:15) Mɛni kwraa no mli lɛ Israelbii lɛ feɔ lɛ?\nAgbɛnɛ, beni amɛbɔle maŋ lɛ shii kpawo yɛ gbi ni ji kpawo lɛ nɔ amɛgbe naa lɛ, asraafoi lɛ wa. Akpãaa tɛtɛrɛmantɛrɛ lɛ dɔŋŋ. Jɛmɛ fɛɛ fee dioo. Ekolɛ, maŋ lɛ bahao waa diɛŋtsɛ. Kɛkɛ ni beni Yoshua kɛ famɔ ha lɛ, Israel asraafoi lɛ kɛ gbeewalɛ bɔ oshe agbɛnɛ. Ani bulɔi ni no beaŋ lɛ amɛyɔɔ Yeriko gbogboi lɛ anɔ lɛ susu akɛ oshebɔɔ nɛɛ ji tutuamɔ ko kɛkɛ? Kɛ́ nakai amɛsusu lɛ, no lɛ amɛsusumɔ lɛ sɛɛ etsɛɛɛ kwraa. Gbogbo wuji lɛ bɔi hosomɔ yɛ amɛnaji ashishi. Ehoso waa, egbalagbalai, kɛkɛ ni egbee shi gbia! Shi beni mlu lɛ naa ba shi lɛ, ana gbogbo lɛ fã ko ma shi jaŋŋ. Rahab shĩa lɛ kumɔɔɔ, yɛ hemɔkɛyeli ni ená yɛ Yehowa mli lɛ hewɔ. Kwɛ bɔ ni ebaanu he eha beni ena gbɛ ni Yehowa tsɔ nɔ ebaa eyi lɛ! * Nɔ ko kwraa efeee eweku lɛ!—Yoshua 6:10, 16, 20, 21.\nYehowa webii lɛ ná bulɛ amɛha Rahab yɛ hemɔkɛyeli ni ejie lɛ kpo lɛ hewɔ. Beni amɛna akɛ shĩa kome ko ma shi jaŋŋ yɛ tsui ni ekumɔ lɛ ateŋ lɛ, amɛyɔse akɛ Yehowa kɛ yoo nɛɛ yɛ. Beni akpãtaa maŋ ni jeŋba sha kɛ yiwalɛ nifeemɔ eyi mli tɔ lɛ hiɛ lɛ, abaa lɛ kɛ eweku lɛ yi. Beni agbe ta lɛ naa lɛ, aŋmɛ Rahab gbɛ ni ehi he ko ni bɛŋkɛ Israel nsara lɛ. Be kplaŋŋ sɛɛ lɛ, Rahab kɛ ehe badɔmɔ Yudafoi lɛ. Egbã nuu ko ni atsɛɔ lɛ Salmon. Amɛbi ni atsɛɔ lɛ Boaz lɛ bada ni ebatsɔ nuu ni hemɔkɛyeli sa kadimɔ waa. Boaz kɛ Moabyoo Rut bote gbalashihilɛ mli. * (Rut 4:13, 22) Maŋtsɛ David kɛ sɛɛ mli lɛ, Mesia lɛ diɛŋtsɛ, ni ji Yesu Kristo lɛ bafee weku ni sa kadimɔ nɛɛ seshibii.—Yoshua 6:22-25; Mateo 1:5, 6, 16.\nRahab sane nɛɛ haa wɔnaa akɛ wɔteŋ mɔ ko kwraa bɛ ni Yehowa susuuu ehe, loo ebuuu ehe akɔntaa. Esusuɔ wɔ fɛɛ wɔhe, epɛiɔ wɔtsui amli, ni kɛ́ ena akɛ wɔyɛ emli hemɔkɛyeli fioo po ni sa kadimɔ tamɔ Rahab nɔ lɛ, enáa wɔhe miishɛɛ. Rahab kɛ enifeemɔ tsɔɔ akɛ eyɛ hemɔkɛyeli. Taakɛ Biblia lɛ kɛɔ lɛ, ‘ajɛ nitsumɔi amli abu lɛ bem.’ (Yakobo 2:25) Kwɛ bɔ ni nilee yɔɔ mli akɛ wɔbaakase ehemɔkɛyeli lɛ!\n^ kk. 27 Nɔ ni sa kadimɔ ji akɛ, Yehowa kpɛlɛ gbeekpamɔ ni hii enyɔ ni yakpa Yeriko shi lɛ kɛ Rahab ba lɛ nɔ.\n^ kk. 28 Kɛ́ ootao ole Rut kɛ Boaz he saji krokomɛi lɛ, kwɛmɔ sane ni ji “Kasemɔ Amɛhemɔkɛyeli Lɛ” ni je kpo yɛ July 1 kɛ October 1, 2012, The Watchtower lɛ mli lɛ.


Lala 19 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKɛhã lalatsɔɔlɔ lɛ. Lala ni David fo. 19 Ŋwɛi jajeɔ Nyɔŋmɔ anunyam lɛ;+Ni atatui ni yɔɔ ŋwɛi* lɛ wieɔ eninenaa nitsumɔ lɛ he.+ 2 Jetsɛremɔ fɛɛ jetsɛremɔ hosoɔ egbee,Ni nyɔɔŋ fɛɛ nyɔɔŋ jieɔ nilee kpo. 3 Anuuu gbee ko, ni anuuu wiemɔ ko;Anuuu amɛhe moŋ, 4 Shi amɛjijeɔ kɛyaa* shikpɔŋ lɛ nɔ fɛɛ,Ni mɛi ni yɔɔ shikpɔŋ lɛ naagbeehei lɛ* fɛɛ nuɔ sane ni amɛshiɛɔ lɛ.+ Efee mama tsũ yɛ ŋwɛi ehã hulu lɛ; 5 Etamɔ ayemforo wu ni miije kpo kɛmiijɛ ayemforo tsũ mli;Enyaa tamɔ nuu kãkãlɔ ni yaada foi. 6 Efãa kpo kɛjeɔ ŋwɛi naagbeehe kome,Ni ebɔleɔ shi kɛyaa amɛnaagbeehe kroko;+Ni nɔ ko nɔ ko eteee ehe kɛjeee edɔlɛ lɛ he. 7 Yehowa mla lɛ hi kɛmɔ shi,+ ehãa mɔ náa hewalɛ ekoŋŋ.*+ Yehowa kaimɔi lɛ ma shi shiŋŋ,*+ ehãa mɔ ni jwɛŋmɔ esako lɛ hiɛ kãa shi.+ 8 Yehowa famɔi lɛ ja, ehãa tsui lɛ nyaa;+Yehowa kitã lɛ he tse, ehãa hiŋmɛii anɔ tseɔ.+ 9 Yehowa gbeyeishemɔ+ lɛ yɛ krɔŋŋ, ehiɔ shi kɛyaa naanɔ. Yehowa yiŋkpɛi* lɛ anɔkwale ni, fɛɛ ja.+ 10 Amɛyɛ akɔnɔ fe shika tsuru,Fe shika tsuru ni atsuu he,+Ni amɛŋɔɔ hu fe wo,+ fe wo ni miitsere kɛmiijɛ wo agbakui amli. 11 Nomɛi nɔŋŋ bɔɔ otsulɔ kɔkɔ;+Kɛ́ akɛtsu nii lɛ, ekɛ sɛɛnamɔ babaoo baa.+ 12 Namɔ po baanyɛ ayɔse lɛ diɛŋtsɛ etɔmɔi?+ Okɛ eshai ni mihiɛ bɛ nɔ akɛ mifee lɛ ake mi. 13 Ni kaaŋmɛ otsulɔ gbɛ ni eye etsuinaa sane;+Kaahã ekudɔ mi.+ Koni kpa ko akahi mihe,+Ni mikaye fɔ yɛ esha ni yɔɔ hiɛdɔɔ ko* he. 14 Hã midaaŋ wiemɔi kɛ sane ni mijwɛŋɔ nɔ yɛ mitsui mli lɛAsa ohiɛ,+ Ao Yehowa, mi-Tɛsaa+ kɛ mi-Kpɔ̃lɔ.+\n^ Loo “Ni kɔɔyɔɔ.”\n^ Shishitsɔɔmɔi komɛi kɛɔ akɛ, “amɛsusumɔ kpãa lɛ yaa.”\n^ Loo “Ni shikpɔŋ lɛ naagbeehei lɛ.”\n^ Loo “ehãa susuma lɛ kuɔ esɛɛ ekoŋŋ.”\n^ Loo “Anyɛɔ akɛ he fɔ̃ɔ Yehowa kaimɔi lɛ anɔ.”\n^ Loo “yɛ eshai babaoo.”


Nibwɔ Peemi Kɛ Sɔlemi He Ní Kasemi | Yesu Si Himi Ngɛ Zugba a Nɔ\nNibwɔ Peemi Kɛ Sɔlemi He Ní Kasemi\nYESU YA SLAA MARIA KƐ MARTA\nE SA NƐ WAA SƆLE BE TSUAA BE\nBetania ma a ngɛ Oliv Yo ɔ beleku je, nɛ e kɛ Yerusalem a kpɛti kɛmi maa pee si tomi enyɔ. (Yohane 11:18) Yesu ya Betania nɛ e ya slaa Maria kɛ Marta. Maria kɛ Marta a ji nyɛmimɛ, nɛ a ngɛ nyɛminyumu ko nɛ a tsɛɛ lɛ Lazaro. Akɛnɛ a huɛ ji Yesu he je ɔ, a kɛ bua jɔmi he lɛ atuu.\nE ji he blɔ ngua nɛ a ná kaa Mesia a ba slaa mɛ. Oya nɔuu nɛ Marta ya sɛ kpata a mi, nɛ e bɔni niye ní ngɔngɔɛ ko hoomi ha Yesu. Benɛ Marta hɛ dɔ nɛ e ngɛ ní ɔ hooe ɔ, Maria lɛɛ e hii si ngɛ Yesu kasa nya nɛ e ngɛ lɛ tue bue. Be bɔɔ se ɔ, Marta ba de Yesu ke: “Nyɔmtsɛ, nɛ ye nyɛmi ɔ si ní tsumi ɔ tsuo ngɔ fɔ imi nɔ kake too ye nɔ nɛ i ngɛ tsue ɔ, anɛ e hɛwi mo lo? Lɛɛ de lɛ nɛ e ba piɛɛ ye he.”—Luka 10:40.\nSe Yesu kã we Maria hɛ mi, mohu ɔ, e wo Marta ga ngɛ bɔ nɛ e ngɛ e he haoe tsɔ ngɛ he lo nya níhi a he ɔ he. E de lɛ ke: “Marta, Marta! O pee siɛii, nɛ o ngɛ o he haoe ngɛ níhi fuu a he, se nɔ́ kake lɛ hia. Nɔ́ nɛ hi ɔ, lɔ ɔ Maria hla a nɛ, nɛ nɔ ko nɔ ko be kpɔe ngɛ e dɛ.” (Luka 10:41, 42) Yesu ngɛ tsɔɔe kaa e sɛ nɛ a puɛ be babauu kɛ hoo ní fuu be mi nɛ nɔ́ bɔɔ ko pɛ nɛ a maa ye.\nMarta hɛɛ juɛmi kpakpa. E suɔ nɛ e maa pee Yesu nibwɔ. Se e juɛmi tsuo nɛ e kɛ ma niye ní ɔ nɔ ɔ ha nɛ níhi nɛ e ma nyɛ maa kase ngɛ Mawu Bi ɔ ngɔ ɔ ngɛ lɛ bɔe! Yesu ma nɔ mi kaa nɔ́ nɛ Maria hla a mohu ji nɔ́ kpakpa, e ma ná he se daa, e maa pee ní kasemi kɛ ha wɔ tsuo, nɛ wa hɛ be nɔ jee gblee.\nPee se ɔ, Yesu tsɔɔ e kaseli ɔmɛ nɔ́ kpa ko nɛ e he hia wawɛɛ. Kaseli ɔmɛ a kpɛti nɔ kake de Yesu ke: “Nyɔmtsɛ, tsɔɔ wɔ sɔlemi kaa bɔ nɛ Yohane hu tsɔɔ e kaseli ɔmɛ ɔ.” (Luka 11:1) O ma kai kaa benɛ Yesu je e sɔmɔmi ní tsumi ɔ sisi ɔ, e tsɔɔ bɔ nɛ e sa nɛ a sɔle ha ngɛ e Yoku ɔ Nɔ Fiɛɛmi ɔ mi. (Mateo 6:9-13) Se eko ɔ, kaselɔ nɛ ɔ be lejɛ ɔ benɛ e tsɔɔ ni kpa amɛ ɔ, enɛ ɔ he ɔ, Yesu ma oti ɔmɛ a nɔ mi ekohu. E ngɔ nɔ́ hetomi nɔ́ ko kɛ tsu ní nɛ e kɛ ma nɔ mi kaa e sɛ nɛ a kpa sɔlemi.\nYesu de ke: ‘Waa ngɔ lɛ kaa nyɛ ti nɔ kake ya e huɛ ngɔ nyɔ mi kpɛti ya de lɛ ke, “Ye huɛ, paa mi abolo etɛ. Ye huɛ ko nɛ nyɛɛ blɔ ba to mi, nɛ i be nɔ́ ko nɔ́ ko nɛ ma ha lɛ nɛ e ye!” Waa ngɔ lɛ kaa nɔ nɛ ngɛ tsu ɔ mi ɔ he nɔ ke, “Koo doo ye nya! A nga sinya a momo, nɛ i kɛ ye bimɛ hwɔ si; i be nyɛe ma te si ba ha mo nɔ́ ko hu.” I ngɛ nyɛ dee ke, ke kaa e huɛ nɛ e ji ɔ he je nɛ e be si tee nɛ e ba ha lɛ nɔ́ ko po ɔ, akɛnɛ e ngɛ e nya doe kpamisa he je ɔ, e maa te si kɛ̃, nɛ e ma ha lɛ nɔ́ tsuaa nɔ́ nɛ e ngɛ hlae ɔ.’—Luka 11:5-8.\nPi nɛ Yesu ngɛ tsɔɔe kaa Yehowa sume nɛ e maa bu wa sɔlemihi tue kaa bɔ nɛ nyumu ɔ nɛ e tu e he munyu ngɛ nɔ hetomi nɔ́ ɔ mi ɔ pee ɔ. Mohu ɔ, e ngɛ tsɔɔe kaa ke huɛ ɔ nɛ jinɛ e sume nɛ e maa ye bua nyumu ɔ ye bua lɛ, akɛnɛ e ya nɔ nɛ e bi yemi kɛ buami he je ɔ, lɛɛ ke wa bi wa hiɔwe Tsɛ nɛ ngɛ suɔmi ɔ hu nɔ́ ko ɔ, e ma ha wɔ hluu. Yesu ya nɔ nɛ e de ke: ‘I ngɛ nyɛ dee ke, nyɛɛ ya nɔ nɛ nyɛ bi, nɛ a ma ha nyɛ; nyɛɛ ya nɔ nɛ nyɛ hla nɛ nyɛ nine maa su nɔ; nyɛɛ ya nɔ nɛ nyɛ si, nɛ a ma bli ha nyɛ. Ejakaa, nɔ tsuaa nɔ nɛ biɔ ɔ, a haa lɛ; nɔ tsuaa nɔ nɛ hlaa a, e naa; nɛ nɔ tsuaa nɔ nɛ e ma si ɔ, a ma bli hla lɛ.’—Luka 11:9, 10.\nYesu ngɔ nɔ́ ko nɛ tsɛmɛ be pee gblee kɛ pee nɔ́ hetomi nɔ́ kɛ ma oti nɛ ngɛ e munyu ɔ mi ɔ nɔ mi. E de mɛ ke: ‘Tsɛ te nɛ ngɛ nyɛ kpɛti, nɛ ke e bi bi lɛ lo, nɛ e maa ngɔ sinɔ ngɔ pee lo ngɔ ha lɛ? Aloo ke e bi bi lɛ hlui, nɛ e ma ha lɛ nyingmogblakoto? Ke nyɛ nimli yayamihi po nyɛ le bɔ nɛ nyɛ haa nyɛ bimɛ ní kpakpahi ɔ, nyɛ Tsɛ nɛ ngɛ hiɔwe ɔ lɛɛ e maa ngɔ mumi klɔuklɔu ɔ kɛ ha nihi nɛ biɔ lɛ ɔ hluu pe kikɛ nɛ ɔ po!’ (Luka 11:11-13) Hyɛ bɔ nɛ munyu nɛ ɔ woɔ wa bua ha kaa wa Tsɛ nɛ ngɛ hiɔwe ɔ pee klaalo kaa e maa bu wɔ tue nɛ e ha wɔ wa hiami níhi!\nMɛni blɔ nɔ nɛ e slo nɔ́ nɛ Marta suɔ ngɛ nɔ́ nɛ Maria suɔ ɔ he, nɛ mɛni wa ma nyɛ maa kase ngɛ mi?\nMɛni he je nɛ Yesu tĩ sɔlemi he blɔ tsɔɔmi ɔ nɛ e kɛ ha ngɛ e Yoku ɔ Nɔ Fiɛɛmi ɔ mi ekohu ɔ?\nMɛni Yesu de nɛ tsɔɔ kaa e he hia nɛ waa ya nɔ nɛ waa sɔle?


1 Maŋtsɛmɛi 4 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n1 Maŋtsɛmɛi 4:1-34\nMɛi ni Solomon kɛtsu nii yɛ enɔyeli lɛ mli (1-19)\nIsrael shwere yɛ Solomon nɔyeli lɛ shishi (20-28)\nMɔ fɛɛ mɔ yɛ shweshweeshwe yɛ ewain tso kɛ egbami tso shishi (25)\nSolomon hiɛshikamɔ kɛ abɛi ni ebu (29-34)\n4 Maŋtsɛ Solomon ye Israel fɛɛ nɔ.+ 2 Emaŋ onukpai* lɛ agbɛ́ii nɛ: Zadok+ binuu Azaria ji osɔfo lɛ; 3 Shisha bihii Elihoref kɛ Ahiya ji woloŋmalɔi;+ Ahilud binuu Yehoshafat+ ji saji aŋmalalɔ; 4 Yehoiada binuu Benaia+ ji mɔ ni kwɛɔ asraafoi lɛ anɔ; Zadok kɛ Abiatar+ ji osɔfoi; 5 Natan+ binuu Azaria ji mɔ ni kwɛɔ nɔkwɛlɔi lɛ anɔ; Natan binuu Zabud ji osɔfo kɛ maŋtsɛ lɛ naanyo;+ 6 Ahishar ji mɔ ni kwɛɔ maŋtsɛ shĩabii lɛ anɔ; ni Abda binuu Adoniram+ ji mɔ ni kwɛɔ mɛi ni anyɛɔ amɛnɔ kɛhã nitsumɔ lɛ anɔ.+ 7 Solomon yɛ nɔkwɛlɔi 12 yɛ Israel fɛɛ ni bahãa maŋtsɛ lɛ kɛ eshĩabii lɛ niyenii. Amɛteŋ mɔ fɛɛ mɔ yɛ nyɔɔŋ nɔ ni ehãa niyenii yɛ afi fɛɛ afi mli.+ 8 Amɛgbɛ́ii nɛ: Hur binuu lɛ ji mɔ ni kwɛɔ Efraim gɔji lɛ anɔ; 9 Deker binuu lɛ ji mɔ ni kwɛɔ Makaz, kɛ Shaalbim,+ kɛ Bet-shemesh, kɛ Elon-bet-hanan nɔ; 10 Hesed binuu lɛ ji mɔ ni kwɛɔ Arubot nɔ (Soko kɛ Hefer shikpɔŋ lɛ fɛɛ yɛ eshishi); 11 Abinadab binuu lɛ ji mɔ ni kwɛɔ Dor gɔŋkpɔi lɛ anɔ (eŋa ji Solomon biyoo Tafat); 12 Ahilud binuu Baana ji mɔ ni kwɛɔ Taanak, kɛ Megido,+ kɛ Bet-shean+ fɛɛ, yɛ Zaretan masɛi yɛ Yezreel jɔɔ mli, kɛjɛ Bet-shean kɛtee Abel-mehola aahu kɛyashi Yokmeam+ kpokpaa lɛ nɔ lɛ anɔ; 13 Geber binuu lɛ ji mɔ ni kwɛɔ Ramot-gilead+ nɔ (Manase binuu Yair+ akrowai ni afee mama tsũi yɛ mli yɛ Gilead kpokpaa+ lɛ nɔ lɛ yɛ eshishi; Argob kpokpaa+ lɛ ni yɔɔ Bashan+ lɛ hu yɛ eshishi: maji wuji 60 ni atswa gbogboi awo amɛhe kɛ amɛsɛɛ akɔɔble adabaŋi*); 14 Ido binuu Ahinadab ji mɔ ni kwɛɔ Mahanaim+ nɔ; 15 Ahimaaz ji mɔ ni kwɛɔ Naftali nɔ (ekɛ Solomon biyoo kroko ni atsɛɔ lɛ Basemat lɛ bote gbalashihilɛ mli); 16 Hushai binuu Baana ji mɔ ni kwɛɔ Asher kɛ Bealot nɔ; 17 Parua binuu Yehoshafat ji mɔ ni kwɛɔ Isakar nɔ; 18 Ela binuu Shimei+ ji mɔ ni kwɛɔ Benyamin+ nɔ; 19 Uri binuu Geber ji mɔ ni kwɛɔ Gilead+ shikpɔŋ lɛ, ni ji Sihon,+ Amorbii amaŋtsɛ lɛ, kɛ Og,+ Bashan maŋtsɛ lɛ shikpɔŋ lɛ nɔ. Agbɛnɛ hu, ayɛ nɔkwɛlɔ kome ni kwɛɔ nɔkwɛlɔi nɛɛ fɛɛ anɔ yɛ shikpɔŋ lɛ nɔ. 20 Yuda kɛ Israel yi fa tamɔ ŋshɔnaa shia;+ amɛyeɔ nii ni amɛnuɔ nii ni amɛmii shɛɔ amɛhe.+ 21 Solomon ye maŋtsɛyelii lɛ fɛɛ anɔ, kɛjɛ Faa*+ lɛ naa kɛtee Filistibii lɛ ashikpɔŋ lɛ nɔ, aahu kɛyashi Ejipt husu lɛ naa. Amɛkɛ nikeenii* bahãa Solomon ni amɛsɔmɔ lɛ ewala gbii fɛɛ.+ 22 Solomon gbi kome niyenii ji ashikishaŋ kpakpa kor* susumɔnii 30 kɛ ashikishaŋ kor susumɔnii 60, 23 tsinai ni eshwishwii 10, tsinai ni akɛ amɛ yaa niyeli yɛ ŋa nɔ 20, kɛ gwantɛŋi 100, dani esoro adowai, kɛ baayelɔi, kɛ odabɔi, kɛ loofɔji ni eshwishwii hu. 24 Ejaakɛ lɛ ekwɛɔ Faa+ lɛ biɛgbɛ* fɛɛ anɔ, kɛjɛ Tifsa kɛyashi Gaza,+ kɛ maŋtsɛmɛi fɛɛ ni yɔɔ Faa lɛ biɛgbɛ lɛ nɔ; ni toiŋjɔlɛ yɛ lɛ kɛ kpokpai fɛɛ ni ebɔle ehe lɛ ateŋ.+ 25 Solomon gbii lɛ amli fɛɛ lɛ, Yuda kɛ Israel hi shi shweshweeshwe, mɔ fɛɛ mɔ taa ewain tso kɛ egbami tso shishi, kɛjɛ Dan kɛyashi Beer-sheba. 26 Ni Solomon yɛ okpɔŋɔi atsũi 4,000* kɛhã eshwiilii lɛ kɛ okpɔŋɔi 12,000.*+ 27 Nɔkwɛlɔi nɛɛ ji mɛi ni hãa Maŋtsɛ Solomon kɛ mɔ fɛɛ mɔ ni yeɔ nii yɛ Maŋtsɛ Solomon okpɔlɔ lɛ he lɛ niyenii. Amɛteŋ mɔ fɛɛ mɔ kɛ niyenii baa yɛ nyɔɔŋ ni ato ahã lɛ lɛ mli, ni ehãaa nɔ ko nɔ ko he ahia.+ 28 Ni amɛkɛ barle* kɛ jwɛi hu bahãa okpɔŋɔi lɛ kɛ okpɔŋɔi ni gbalaa shwiilii lɛ yɛ he fɛɛ he ni eko he miihia yɛ, mɔ fɛɛ mɔ kɛbaa yɛ bɔ ni ato akɛ ekɛba lɛ naa. 29 Ni Nyɔŋmɔ hã Solomon hiɛshikamɔ kɛ sanesɛɛkɔmɔ kpele kɛ tsui ni le nii babaoo* tamɔ ŋshɔnaa shia.+ 30 Solomon hiɛ kã shi kwraa fe bɔ ni Bokãgbɛbii lɛ fɛɛ kɛ Ejiptbii lɛ fɛɛ hiɛ kã shi lɛ.+ 31 Ehiɛ kã shi fe gbɔmɛi fɛɛ, ehiɛ kã shi fe Etan,+ Ezrahinyo* lɛ, kɛ Heman,+ kɛ Kalkol,+ kɛ Darda, Mahol bihii lɛ; ni ehe gbɛ́i yɛ jeŋmaji ni yɔɔ ehewɔ lɛ fɛɛ amli.+ 32 Ebu* abɛi 3,000+ ni elalai+ lɛ ayibɔ ji 1,005. 33 Ewieɔ tsei ahe, kɛjɛ tseneduru tso ni yɔɔ Lebanon lɛ nɔ kɛyashi hisopo+ ni kwɛ̃ɔ kɛjɛɔ gbogbo mli lɛ nɔ; ewieɔ kooloi,+ kɛ loofɔji,*+ kɛ kooloi ni wamɔɔ,*+ kɛ nu mli loi ahe. 34 Mɛi ni jɛ jeŋmaji fɛɛ amli lɛ ba amɛbabo Solomon hiɛshikamɔ wiemɔi lɛ toi, maŋtsɛmɛi ni jɛ je lɛŋ he fɛɛ he ni enu bɔ ni ehiɛ kã shi lɛ he lɛ hu ba.+\n^ Loo “Elumɛi.”\n^ Eeenyɛ efee akɛ, “nikeenii” nɛɛ ji maŋ too ko ni Solomon biɔ yɛ amɛdɛŋ.\n^ Ni ji, Yufrate Faa lɛ anaigbɛ.\n^ Yibɔ nɛɛ yɛ wolokpoi komɛi amli kɛ agbɛnɛ hu yɛ Biblia lɛ mli fã kroko ni amaniɛbɔɔ nɛɛ je kpo yɛ lɛ mli. Wolokpoi komɛi hu fee lɛ 40,000.\n^ Hebri mli lɛ, “tsui ni mli lɛɛ.”\n^ Loo “Zerahinyo.”\n^ Hebri mli lɛ, “Ewie.”\n^ Loo “bɔɔ nii ni filikiɔ.”\n^ Eeenyɛ efee akɛ, onufui kɛ odaakɛlɛoi kɛ amɛhenɔi kɛ kooloi bibii tamɔ tsatsubii, kakalikai kɛ amɛhenɔi lɛ fata kooloi ni wamɔɔ nɛɛ ahe.\n1 Maŋtsɛmɛi 4


Ani Nyɔŋmɔ he Miihia Wɔ Lɛɛlɛŋ? Mɛni Hewɔ Abiɔ Sane Nɛɛ?\nKANEMƆ YƐ Afrikaans Albania Amharic Arabic Armenia Armenia (West) Aymara Bengali Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Dangme Denmark Dutch Efik Estonia Ewe Finland French Ga Georgia Germany Guarani Gujarat Haitian Creole Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikuyu Kinyarwanda Kirghiz Kirundi Korea Lingala Lithuania Luo Malagasy Malayalam Malta Marathi Mizo Mongolia Moore Myanmar Ngabere Norway Nzema Ossetia Papiamento (Aruba) Papiamento (Curaçao) Poland Portuguese (Brazil) Punjabi Quechua (Bolivia) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tamil Tatar Telugu Thailand Tigrinya Tiv Tsonga Turkey Twi Ukrain Uruund Venda Vietnam Wayuunaiki Xhosa Yoruba Zulu\nMɛni Hewɔ Abiɔ Sane Nɛɛ?\n“Ani oji mɔ ko ni nuɔ he akɛ Nyɔŋmɔ he ehiaaa bo? Mɛi akpekpei abɔ nuɔ he nakai.” Enɛ ji sane ko ni kuu ko ni susuɔ akɛ Nyɔŋmɔ bɛ lɛ wo he nyɔmɔ ni akɛkpɛtɛ tao ko nɔ kɛtswa adafi. Ekã shi faŋŋ akɛ amɛnuɔ he akɛ Nyɔŋmɔ he ehiaaa amɛ kwraa.\nYɛ gbɛ kroko nɔ lɛ, mɛi babaoo hu ni kɛɔ akɛ amɛheɔ Nyɔŋmɔ nɔ amɛyeɔ lɛ kpɛɔ yiŋ komɛi oookɛɛ Nyɔŋmɔ bɛ. Salvatore Fisichella, ni eji Katolik osɔfonukpa lɛ wie yɛ ejamɔŋbii lɛ ahe akɛ: “Ŋmɛnɛ lɛ, ebaawa waa akɛ kɛ́ mɔ ko kwɛ wɔ lɛ ebaayɔse wɔ akɛ Kristofoi, ejaakɛ wɔhiɔ shi tamɔ bɔ ni mɛi ni heee yeee lɛ hiɔ shi lɛ nɔŋŋ.”\nMɛi komɛi naaa dekã po ni amɛkɛtao Nyɔŋmɔ sɛɛgbɛ. Amɛsusuɔ akɛ ekɛ amɛteŋ jekɛ waa loo amɛnyɛŋ amɛkɛ lɛ ashara koni eye ebua amɛ yɛ amɛshihilɛ mli. Amɛsusuuu Nyɔŋmɔ he po, ni kɛ́ amɛbaafee nakai po lɛ ja amɛkɛ naagba miikpe loo nɔ ko he miihia amɛ—oookɛɛ eji amɛtsulɔ ni kɛ́ nɔ ko he miihia amɛ nɔŋŋ kɛkɛ lɛ amɛtsɛ lɛ.\nMɛi komɛi hu enaaa sɛɛnamɔ ni yɔɔ amɛjamɔŋ tsɔɔmɔi lɛ ahe, loo ekolɛ akɛni amɛsusuuu akɛ ehe miihia lɛ hewɔ. Kɛ́ wɔɔtsĩ nɔkwɛmɔnɔ kome pɛ tã lɛ, Katolikbii ni yɔɔ Germany lɛ ateŋ oha mlijaa 76 heɔ amɛyeɔ akɛ eja gbɛ akɛ nuu kɛ yoo aaahi shi tamɔ wu kɛ ŋa dani amɛbote gbalashihilɛ mli—susumɔ ko ni kɛ amɛjamɔŋ tsɔɔmɔi kɛ nɔ ni Biblia lɛ tsɔɔ lɛ kpãaa gbee kwraa. (1 Korintobii 6:18; Hebribii 13:4) Jamɔi babaoo eyɔse akɛ, eyɛ mli akɛ mɛi kpotoo kɛɔ akɛ amɛjáa Nyɔŋmɔ moŋ, shi amɛkɛ nibii ni amɛheɔ amɛyeɔ lɛ tsuuu nii. Jamɔi srɔtoi amli osɔfoi kɛɔ akɛ, amɛsafoŋbii lɛ feɔ amɛnii tamɔ “mɛi ni susuɔ akɛ Nyɔŋmɔ bɛ” lɛ nɔŋŋ.\nNɔkwɛmɔ nii nɛɛ teɔ sanebimɔ nɛɛ shi: Ani Nyɔŋmɔ he miihia wɔ lɛɛlɛŋ? Enɛ jeee sane hee ko kwraa. Sanebimɔ nɛɛ te shi klɛŋklɛŋ kwraa yɛ klɛŋklɛŋ wolo ni jeɔ Biblia lɛ shishi lɛ mli. Bɔni afee ni oná sanebimɔ lɛ hetoo lɛ, gbalamɔ ojwɛŋmɔ kɛya saji ni atee amɛ shi ni yɔɔ Biblia mli wolo ni ji 1 Mose lɛ mli lɛ anɔ.\nKɛmaje Mɔ Ko Kɛmaje Mɔ Ko Mɛni Hewɔ Abiɔ Sane Nɛɛ?


Mɛni Biblia Lɛ Kɛɔ Yɛ Mlifu He?\nKANEMƆ YƐ Afrikaans Albania Amerika Mumuii Awiemɔ Amharic Arabic Arabic (Lebanon) Argentina Mumuii Awiemɔ Armenia Azerbaijani Bashkir Bislama Blɔfo Brazil Mumuii Awiemɔ Cambodia Catalan Cebuano Chichewa Chile Mumuii Awiemɔ Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Croatia Czech Denmark Dutch Efik Estonia Ewe Faroese Fiji Finland Fon French Ga Georgia Germany Gun Haitian Creole Hebri Hela Hiligaynon Hungary Iban Iceland Igbo Iloko Indonesia Isoko Italia Italia Mumuii Awiemɔ Japan Kannada Kikaonde Kiluba Kinyarwanda Kirghiz Kiribati Kirundi Korea Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lingala Lithuania Luganda Luo Luvale Malagasy Malay Malayalam Malta Mambwe-Lungu Moore Myanmar Ndebele (Zimbabwe) Ndonga Nepali Norway Nzema Ossetia Pennsylvania German Persia Peru Mumuii Awiemɔ Poland Portugal (Portugal) Portuguese (Brazil) Punjabi Punjabi (Shahmukhi) Quichua (Chimborazo) Romania Russia Sango Serbia (Roma) Serbian (Cyrillic) Setswana Seychelles Creole Shona Sidama Sinhala Slovak Slovenia Spania Spania Mumuii Awiemɔ Sunda Swahili Swati Sweden Tagalog Tatar Telugu Tetun Dili Thailand Tigrinya Tsonga Turkey Twi Ukrain Urdu Urhobo Uruund Uzbek Uzbek (Roman) Valencian Venda Vietnam Welsh Wichi Yoruba Zapotec (Quiatoni) Zulu\nBiblia lɛ tsɔɔ akɛ mlifu ni anyɛɛɛ nɔ aye lɛ yeɔ mɔ awui, esaa mɔ ni mli efu lɛ kɛ mɛi ni yɔɔ emasɛi lɛ fɛɛ ahe. (Abɛi 29:22) Eyɛ mli akɛ bei komɛi lɛ eja gbɛ akɛ mɔ ko mli afu moŋ, shi Biblia lɛ kɛɔ akɛ mɛi ni ‘mli fɔɔ fumɔ’ lɛ náŋ wala. (Galatiabii 5:19-21) Shishitoo mlai yɛ Biblia lɛ mli ni baanyɛ aye abua mɔ ko ni eye mlifu nɔ.\nAni eji tɔ̃mɔ be fɛɛ be akɛ mɔ ko mli baafu?\nMɛɛ be eji tɔ̃mɔ akɛ mɔ ko mli baafu?\nTe wɔbaafee tɛŋŋ wɔye mlifu nɔ?\nŊmalɛi ni kɔɔ mlifu he\nDabi. Yɛ shihilɛ komɛi amli lɛ eja gbɛ akɛ mɔ mli afu. Akɛ nɔkwɛmɔnɔ lɛ, be ko be ni nuu anɔkwafo Nehemia ná ele akɛ aawa mɛi ni ekɛjáa Nyɔŋmɔ lɛ ekomɛi ayi lɛ ‘emli fu waa.’—Nehemia 5:6.\nBei komɛi lɛ, Nyɔŋmɔ mli fuɔ. Akɛ nɔkwɛmɔnɔ lɛ, be ni Yehowa webii ni hi shi yɛ blema lɛ ku kpaŋmɔ ni amɛkɛ lɛ fee akɛ amɛbaajá lɛ pɛ lɛ mli, ni amɛbɔi amale nyɔŋmɔi jamɔ lɛ, “Yehowa mli wo la ewo” amɛ. (Kojolɔi 2:13, 14) Fɛɛ sɛɛ po lɛ, mlifu jeee su titri ko ni akɛle Yehowa. Be fɛɛ be ni emli baafu lɛ, esane ja, ni enyɛɔ eyeɔ emlifu nɔ.—2 Mose 34:6; Yesaia 48:9.\nKɛ́ mɔ ko mli fu be ni esaaa akɛ emli fuɔ, loo enyɛɛɛ eye emlifu nɔ lɛ eji tɔ̃mɔ, ni bei pii lɛ nakai ebaa lɛ yɛ adesai ni yeee emuu lɛ agbɛfaŋ. Akɛ nɔkwɛmɔnɔ lɛ:\nKain “mli fu waa” be ni Nyɔŋmɔ kpoo efɔle lɛ. Kain ŋmɛ gbɛ ni emlifu lɛ mli wa aahu akɛ egbe enyɛmi.—1 Mose 4:3-8.\nGbalɔ Yona ‘mli fu waa’ be ni Nyɔŋmɔ na Ninivebii lɛ mɔbɔ lɛ. Nyɔŋmɔ jaje Yona ni ehã ele akɛ ‘ejaaa gbɛ akɛ emli fuɔ waa’ nakai, moŋ lɛ, kulɛ, esa akɛ emusuŋ atsɔ lɛ yɛ eshafeelɔi ni etsake amɛtsui lɛ ahe.—Yona 3:10–4:1, 4, 11. *\nNɔkwɛmɔnii nɛɛ hãa wɔnaa akɛ, yɛ adesai ni yeee emuu lɛ agbɛfaŋ lɛ, “gbɔmɔ mlifu tsuuu Nyɔŋmɔ jalɛ nii.”—Yakobo 1:20.\nYɔsemɔ awui ni mlifu ni anyɛɛɛ nɔ aye baanyɛ ekɛba. Mɛi komɛi susuɔ akɛ, kɛ́ amɛkɛ mlifu fee nɔ ko lɛ, no tsɔɔ akɛ amɛhiɛ wa. Shi yɛ anɔkwale mli lɛ, mɔ ni nyɛɛɛ emlifu nɔ eye lɛ yɛ gbɔjɔmɔ ko ni yɔɔ hiɛdɔɔ waa. Biblia lɛ kɛɔ akɛ: “Mɔ ni nyɛɛɛ etsui nɔ eye lɛ, etamɔ maŋ ni akumɔ ni gbogbo bɛ he.” (Abɛi 25:28; 29:11) Nɔ ni tamɔɔɔ nakai lɛ, kɛ́ wɔbɔ mɔdɛŋ wɔjie sui ni baawa wɔ ni wɔye wɔmli fu nɔ lɛ kpo lɛ, wɔtsɔɔ akɛ wɔhiɛ wa lɛɛlɛŋ, ni wɔyoɔ nii asɛɛ. (Abɛi 14:29) Biblia lɛ kɛɔ akɛ: “Mɔ ni mli fuuu mra lɛ, ehi fe nuu kãkãlɔ.”—Abɛi 16:32.\nYe mlifu nɔ dani ehã ofee nɔ ko ni baahã oshwa ohe. Lala 37:8 lɛ kɛɔ akɛ: “Kaahã omli fu, ni kaahã omli wo la hu,” ni ekɛfata he akɛ: “Kaahã omli wo la ni oyafee efɔŋ.” Kadimɔ akɛ, kɛ́ wɔmli fu lɛ, nɔ ko yɛ ni wɔbaanyɛ wɔfee yɛ he, no ji akɛ, wɔbaanyɛ wɔŋmɛɛ mlifu lɛ he koni ekahã ‘wɔyafee efɔŋ.’ Taakɛ Efesobii 4:26 lɛ kɛɔ lɛ, “nyɛmli afua, shi nyɛkafea esha.”\nKɛ́ ebaahi lɛ, dani omli baafu waa lɛ lɛ, shi jɛmɛ. Biblia lɛ kɛɛ: “Nɔmɔ shishijee tamɔ nu ni agbele naa.” No hewɔ lɛ “shi dani béi lɛ aje shishi.” (Abɛi 17:14) Eyɛ mli akɛ nilee yɛ mli akɛ abaasaa béi oya moŋ, shi ehe baahia ni klɛŋklɛŋ lɛ, bo kɛ mɔ ni okɛná sane lɛ fɛɛ ato nyɛtsui shi dani nyɛbaanyɛ nyɛkɛ naajɔlɛ atsu sane lɛ he nii.\nEsa akɛ ole anɔkwalei lɛ fɛɛ. Abɛi 19:11 lɛ kɛɛ: “Gbɔmɔ ni yoɔ nii asɛɛ lɛ, emli fuuu mra.” Nilee yɛ mli akɛ wɔbaale anɔkwalei lɛ fɛɛ dani wɔmu sane naa. Kɛ́ wɔto wɔtsui shi wɔbo sane lɛ fɛɛ toi jogbaŋŋ lɛ, ebaawa akɛ wɔmli baafu be mli ni kulɛ, esaaa akɛ wɔmli fuɔ.—Yakobo 1:19.\nSɔlemɔ ni Nyɔŋmɔ ahã otoiŋ ajɔ bo. Sɔlemɔ baanyɛ aye abua bo ni oná “Nyɔŋmɔ toiŋjɔlɛ ni fe niiashishinumɔi fɛɛ lɛ.” (Filipibii 4:7) Sɔlemɔ ji gbɛi ni wɔtsɔɔ nɔ wɔnáa Nyɔŋmɔ mumɔ krɔŋkrɔŋ lɛ ni baanyɛ aye abua wɔ ni wɔjie sui tamɔ toiŋjɔlɛ, tsuishitoo, kɛ henɔyeli kpo lɛ ateŋ ekome ni he hiaa waa.—Luka 11:13; Galatiabii 5:22, 23.\nOkɛ hiɛshikamɔ ahala mɛi ni okɛbɔɔ. Ewaaa akɛ wɔbaakase mɛi ni wɔkɛbɔɔ lɛ asui. (Abɛi 13:20; 1 Korintobii 15:33) Biblia lɛ bɔɔ wɔ kɔkɔ akɛ: “Okɛ mɔ ni tsui baa mramra akabɔ ni okɛ mlifutsɛ hu akanyiɛ.” Mɛni hewɔ nilee yɔɔ enɛ mli? “Koni okakase egbɛi lɛ, ni tsɔne du bo.”—Abɛi 22:24, 25.\nAbɛi 16:32: “Mɔ ni mli fuuu mra lɛ, ehi fe nuu kãkãlɔ.”\nNɔ ni etsɔɔ: Kɛ́ mɔ ko nyɛɔ eyeɔ emlifu nɔ lɛ, etsɔɔ akɛ eyɛ hewalɛ.\nAbɛi 17:14: “Nɔmɔ shishijee tamɔ nu ni agbele naa; no hewɔ lɛ, shi dani béi lɛ aje shishi.”\nNɔ ni etsɔɔ: Kɛ́ ona nɔ ko ni tsɔɔ akɛ mlifu miitao aba pɛ, shi jɛmɛ.\nAbɛi 19:11: “Gbɔmɔ ni yoɔ nii asɛɛ lɛ, emli fuuu mra.”\nNɔ ni etsɔɔ: Wɔbaanyɛ wɔtsĩ mlifu naa kɛ́ wɔsusu sane ko he jogbaŋŋ dani wɔmu saji anaa, moŋ fe ni wɔbaamu saji anaa ni wɔleee anɔkwalei fɛɛ ni kɔɔ he.\nAbɛi 22:24, 25: “Okɛ mɔ ni tsui baa mramra akabɔ ni okɛ mlifutsɛ hu akanyiɛ, koni okakase egbɛi lɛ.”\nNɔ ni etsɔɔ: Kɛ́ okɛ mɔ ni mli fuɔ mramra bɔ lɛ, obaanyɛ otsɔ tamɔ lɛ.\nAbɛi 29:11: “Kwashia jieɔ emlifu fɛɛ kpo.”\nNɔ ni etsɔɔ: Kɛ́ wɔyeɔ wɔhenumɔi anɔ moŋ fe ni wɔbaahã wɔhenumɔi aye wɔnɔ lɛ, etsɔɔ akɛ wɔhiɛ kã shi.\nGalatiabii 5:22, 23: “Yibii ni mumɔ lɛ woɔ lɛ ji suɔmɔ, miishɛɛ, toiŋjɔlɛ, tsuishitoo, mlihilɛ, ekpakpafeemɔ, hemɔkɛyeli, mlijɔlɛ, henɔyeli.”\nNɔ ni etsɔɔ: Nyɔŋmɔ mumɔ krɔŋkrɔŋ lɛ, loo ehewalɛ ni ekɛtsuɔ nii lɛ, baanyɛ ahã wɔná sui ni baaye abua wɔ ni wɔye mlifu nɔ.\nEfesobii 4:26: “Nyɛmli afua, shi nyɛkafea esha.”\nNɔ ni etsɔɔ: Jeee be fɛɛ be wɔbaanyɛ wɔtsĩ mlifu naa, shi wɔbaanyɛ wɔkudɔ lɛ.\nYakobo 1:19: “Esa akɛ mɔ fɛɛ mɔ he afee oya kɛ sane toiboo, ekaye ehe oyai kɛwie, emli akafu oya.”\nNɔ ni etsɔɔ: Kɛ́ wɔbo sane toi jogbaŋŋ lɛ, wɔmli fuŋ mra.\n^ kk. 6 Ekã shi faŋŋ akɛ, Yona kpɛlɛ jajemɔ lɛ nɔ ni eŋmɛɛ mlifu lɛ he, ejaakɛ Nyɔŋmɔ kɛ lɛ tsu nii kɛŋma Biblia lɛ fã ni egbɛ́i kã nɔ lɛ.\nNɔ ko ni ba yɛ David, ni ji Israel maŋtsɛ lɛ shihilɛ mli lɛ baanyɛ aye abua bo ni oye ohe nɔ kɛ́ omli fu loo mɔ ko wo omli la.\nKɛmaje Mɔ Ko Kɛmaje Mɔ Ko Mɛni Biblia Lɛ Kɛɔ Yɛ Mlifu He?\nijwbq sane 152\nBɔ Ni Obaafee Oye Mlifu Nɔ


Galatiabii 6 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n6 Nyɛmimɛi, kɛji mɔ ko kɔ gbɛ ko ni ejaaa ní eleee po lɛ, nyɛ mɛi ni nyɛji mɛi ni sa yɛ mumɔŋ* lɛ, nyɛbɔa mɔdɛŋ nyɛjajea nakai mɔ lɛ yɛ mlijɔlɛ mumɔ mli. Shi hã ohiɛ ahi bo diɛŋtsɛ ohe nɔ, koni bo hu akaka bo. 2 Nyɛyaa nɔ nyɛkpeekpea nyɛhe kɛterea nyɛjatsui ni tsiitsii lɛ, ni nɛkɛ gbɛ nɔ nyɛbaatsɔ nyɛwo Kristo lɛ mla lɛ obɔ. 3 Ejaakɛ kɛji gbɔmɔ ko susuɔ akɛ mɔ ko ji lɛ yɛ be mli ni ejeee mɔ ko lɛ, eelaka ehe. 4 Shi mɔ fɛɛ mɔ apɛi enifeemɔi amli ekwɛ, kɛkɛ lɛ ebaana nɔ ko ní baahã ená miishɛɛ yɛ lɛ diɛŋtsɛ ehe kɛkɛ, ni jeee ni ekɛ ehe baato mɔ kroko he. 5 Ejaakɛ mɔ fɛɛ mɔ baatere lɛ diɛŋtsɛ ejatsu.* 6 Kɛfata he lɛ, mɔ fɛɛ mɔ ni aatsɔɔ lɛ* Nyɔŋmɔ wiemɔ lɛ, ekɛ mɔ ni tsɔɔ lɛ nɛkɛ nii nɛɛ* aná nibii kpakpai fɛɛ mli gbɛfaŋnɔ. 7 Nyɛkalakaa nyɛhe: Nyɔŋmɔ jeee mɔ ni aliɔ lɛ. Ejaakɛ nɔ fɛɛ nɔ ni gbɔmɔ duɔ lɛ, no nɔŋŋ ebaakpa hu; 8 ejaakɛ mɔ ni duɔ nii ehãa eheloo lɛ baakpa fitemɔ kɛjɛ eheloo lɛ mli, shi mɔ ni duɔ nii ehãa mumɔ lɛ baakpa naanɔ wala kɛjɛ mumɔ lɛ mli. 9 No hewɔ lɛ, nyɛkahãa ekpakpafeemɔ miitɔa wɔ, ejaakɛ kɛ́ efeemɔ etɔɔɔ wɔ lɛ,* wɔbaakpa eyibii yɛ be ni sa mli. 10 Belɛ, gbii abɔ ni wɔyɔɔ hegbɛ* nɛɛ, nyɛhãa wɔfea mɛi fɛɛ ekpakpa, shi titri lɛ, mɛi ni etsɔmɔ wɔwekumɛi yɛ hemɔkɛyeli lɛ mli lɛ. 11 Nyɛkwɛa niŋmaa okadii agboi ni mikɛ mi diɛŋtsɛ minine eŋma nyɛ. 12 Mɛi fɛɛ ni taoɔ akɛ amɛhiɛ aba nyam yɛ heloo lɛ mli* lɛ ji mɛi ni bɔɔ mɔdɛŋ akɛ amɛnyɛ nyɛnɔ ni nyɛhã afolɔ nyɛ ketia lɛ, ni nɔ titri hewɔ ni amɛfeɔ nakai ji ní akawa amɛ yi yɛ Kristo lɛ piŋmɔ tso* lɛ hewɔ. 13 Ejaakɛ mɛi ni afolɔɔ amɛ ketia lɛ diɛŋtsɛ po yeee Mla lɛ nɔ, shi amɛmiitao ni afolɔ nyɛ ketia koni amɛná nɔ ko nɔ amɛdamɔ amɛkɛ nyɛheloo lɛ ashwã. 14 Shi mi lɛ, ekaba kɔkɔɔkɔ akɛ mashwã, ja yɛ wɔ-Nuŋtsɔ Yesu Kristo piŋmɔ tso* lɛ he kɛkɛ, mɔ ni atsɔ enɔ agbe je lɛ* yɛ migbɛfaŋ, ní agbe mi hu yɛ je lɛ gbɛfaŋ lɛ. 15 Ejaakɛ ketiafoo jeee nɔ ko, ni foo hu jeee nɔ ko, shi bɔɔ nɔ hee ji nɔ ko. 16 Shi mɛi fɛɛ ni nyiɛɔ jogbaŋŋ yɛ jeŋba he mla nɛɛ naa lɛ, toiŋjɔlɛ kɛ mɔbɔnalɛ aba amɛnɔ, hɛɛ, aba Nyɔŋmɔ Israel lɛ nɔ. 17 Kɛjɛ be nɛɛ nɔ kɛyaa lɛ, mɔ ko mɔ ko akagba minaa dɔŋŋ, ejaakɛ gbɛ̃i yɛ migbɔmɔtso he ni kadiɔ mi akɛ Yesu nyɔŋ. 18 Nyɛmimɛi, wɔ-Nuŋtsɔ Yesu Kristo duromɔ lɛ kɛ mumɔ ni nyɛjieɔ lɛ kpo lɛ ahi shi. Amen.\n^ Sht. ŋm., “nyɛ mɛi ni nyɛji mumɔŋ gbɔmɛi.”\n^ Aloo “ejatsu ni ji esɔ̃.”\n^ Aloo “akɛ naabu miitsɔɔ lɛ.”\n^ Aloo “mɔ ni kɛ enaabu tsɔɔ lɛ nɛkɛ nii nɛɛ.”\n^ Aloo “kɛ́ wɔŋmɛɛɛ nibii ahe lɛ.”\n^ Sht. ŋm., “be ni ato.”\n^ Aloo “mɛi ni miitao amɛsa mɛi ahiɛ yɛ kponɔgbɛ.”\n^ Aloo “agbe je lɛ yɛ tso jaŋŋ lɛ nɔ.”


Nibii ni Kristofoi Heɔ Yeɔ—Okɛ Onɔ lɛ Ato Biblia lɛ He\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Baoule Batak (Toba) Bengali Bicol Bislama Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatia Czech Dangme Denmark Drehu Dutch Efik Estonia Ewe Fiji Finland Fon French Ga Georgia Germany Greenland Guarani Gujarat Gun Haitian Creole Hausa Hebri Hela Hiligaynon Hindi Hungary Iceland Igbo Iloko Indonesia Isoko Italia Japan Javanese Kabiye Kannada Karen (S'gaw) Kazakh Kikamba Kikaonde Kikuyu Kimbundu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Marathi Mauritia Creole Maya Mbunda Mizo Mongolia Moore Myanmar Nahuatl (Northern Puebla) Ndebele Ndebele (Zimbabwe) Ndonga Ngangela Nias Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Persia Poland Portugal Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romania Russia Samoa Sango Sepedi Serbia Serbia (Roma) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tojolabal Tok Pisin Tshiluba Tsonga Turkey Tuvalu Twi Tzotzil Ukrain Vietnam Wallis Wolaita Xhosa Yoruba Zande Zulu\nANI obuɔ ohe akɛ oji Kristofonyo? Kɛ́ nakai ni lɛ, belɛ ofata mɛi ni fa fe akpekpe toi akpei enyɔ ni yɔɔ shikpɔŋ lɛ nɔ—kɛhooo lɛ mɛi etɛ mli ekome—ní kɛɔ akɛ amɛji Kristo sɛɛnyiɛlɔi lɛ ahe. Ŋmɛnɛ lɛ, ayɛ sɔlemɔi babaoo ni atsɛɔ amɛ Kristofoi, kɛ̃lɛ, amɛ fɛɛ amɛtsɔɔ tsɔɔmɔi srɔtoisrɔtoi, ni amɛhiɛ susumɔi srɔtoi yɛ saji ahe. No hewɔ lɛ, ekolɛ esoro nɔ ni oheɔ oyeɔ lɛ yɛ mɛi krokomɛi ni tsɛɔ amɛhe Kristofoi lɛ anɔ lɛ he. Ani nɔ ni oheɔ oyeɔ lɛ he miihia? Hɛɛ, ehe miihia—kɛ́ oosumɔ ni ofee nibii ni Biblia lɛ etsɔɔ akɛ Kristofoi afee lɛ.\nAtsɛ Yesu Kristo mra be mli sɛɛnyiɛlɔi lɛ akɛ, “Kristofoi.” (Bɔfoi 11:26) Ehe ehiaaa ni akɛ gbɛ́i kroko atsɛ amɛ dani ayɔse amɛ, ejaakɛ no mli lɛ Kristofoi lɛ fɛɛ hiɛ hemɔkɛyeli kome. Kristofoi lɛ kɛ ekomefeemɔ nyiɛ Yesu Kristo, ni ji mɔ ni to Kristofoi Ajamɔ lɛ shishi lɛ tsɔɔmɔi kɛ efãmɔi lɛ asɛɛ. Ni ojamɔ lɛ hu? Ani osusuɔ akɛ nɔ ni etsɔɔ lɛ kɛ nɔ ni Kristo tsɔɔ lɛ kɛ nɔ ni mra be mli Kristofoi lɛ he amɛye lɛ kpãa gbee? Te ooofee tɛŋŋ ole lɛ? Obaanyɛ otsɔ gbɛ kome pɛ nɔ—no ji, Biblia lɛ ni okɛbaatsu nii.\nSusumɔ enɛ he okwɛ: Yesu Kristo yɛ bulɛ ni mli kwɔ kɛhã Ŋmalɛi lɛ akɛ eji Nyɔŋmɔ Wiemɔ. Ekpɛlɛɛɛ mɛi ni buɔ adesai akusumii akɛ no he miihia kwraa fe Biblia tsɔɔmɔi lɛ anɔ. (Marko 7:9-13) No hewɔ lɛ, wɔbaanyɛ wɔkɛɛ kɛ nɔmimaa akɛ, mɛi tuuntu ni ji Yesu sɛɛnyiɛlɔi lɛ hãa amɛhemɔkɛyeli damɔɔ Biblia lɛ nɔ. No hewɔ lɛ, esa akɛ Kristofonyo fɛɛ Kristofonyo abi ehe akɛ, ‘Ani nɔ ni misɔlemɔ lɛ tsɔɔ lɛ kɛ nɔ ni Biblia lɛ tsɔɔ lɛ kpãa gbee?’ Bɔ ni afee ni wɔná sanebimɔ nɛɛ hetoo lɛ, mɛni hewɔ okɛ nɔ ni osɔlemɔ lɛ tsɔɔ lɛ etooo nɔ ni Biblia lɛ tsɔɔ diɛŋtsɛ lɛ he?\nYesu kɛɛ esa akɛ jamɔ ni wɔkɛhãa Nyɔŋmɔ lɛ adamɔ anɔkwalei ni yɔɔ Biblia lɛ mli lɛ anɔ. (Yohane 4:24; 17:17) Ni bɔfo Paulo hu kɛɛ wɔyiwalaheremɔ damɔ “anɔkwale lɛ he nilee krɔŋŋ lɛ” nɔ. (1 Timoteo 2:4) No hewɔ lɛ, ehe miihia ni wɔhã wɔhemɔkɛyeli lɛ adamɔ anɔkwalei ni yɔɔ Biblia lɛ mli lɛ anɔ. Mɛni hewɔ, ejaakɛ wɔyiwalaheremɔ lɛ damɔ nɔ!\nBƆ NI WƆƆFEE WƆKƐ NIBII NI WƆHEƆ WƆYEƆ LƐ ATO NƆ NI BIBLIA LƐ KƐƆ HE\nWɔmiifɔ bo nine ni okane sanebimɔi ekpaa ni nyiɛ sɛɛ nɛɛ, ni okwɛ hetoi ni Biblia lɛ kɛhãa yɛ he. Kwɛmɔ ŋmalɛi ni atsɛ lɛ yɛ o-Biblia lɛ mli, ni ojwɛŋ hetoi lɛ anɔ. No sɛɛ lɛ, bi ohe akɛ, ‘Ani nɔ ni Biblia lɛ tsɔɔ lɛ kɛ nɔ ni misɔlemɔ lɛ tsɔɔ lɛ kpãa gbee?’\nSanebimɔi nɛɛ baanyɛ aye abua bo ni okɛ sane ato sane he yɛ gbɛ ni ofeko nakai daaŋ nɔ. Ani obaasumɔ ni okɛ nibii ni osɔlemɔ lɛ tsɔɔ lɛ ato nɔ ni Biblia lɛ tsɔɔ lɛ he? Yehowa Odasefoi lɛ baasumɔ ni amɛye amɛbua bo ni opɛi Biblia mli anɔkwalei lɛ amli jogbaŋŋ. Mɛni hewɔ obiii Odasefoi lɛ ateŋ mɔ ko ni ekɛ bo akase Biblia lɛ ni aheee shika? Aloo obaanyɛ oya wɔwɛbsaiti lɛ nɔ yɛ jw.org.\n1 SANEBIMƆ: Namɔ ji Nyɔŋmɔ?\nHETOO: Yehowa, ni ji Yesu Tsɛ lɛ, ji Nyɔŋmɔ ni hiɔ shi kɛyaa naanɔ kɛ ofe, ni ji nibii fɛɛ a-Bɔlɔ.\nNƆ NI BIBLIA LƐ KƐƆ:\n“Be fɛɛ be ní wɔsɔleɔ wɔhãa nyɛ lɛ, wɔdaa Nyɔŋmɔ, wɔ-Nuŋtsɔ Yesu Kristo Tsɛ lɛ shi.”—Kolosebii 1:3.\n“Yehowa wɔ-Nyɔŋmɔ, bo ji mɔ ni sa akɛ oŋɔ anunyam lɛ kɛ woo lɛ kɛ hewalɛ lɛ, ejaakɛ bo obɔ nibii fɛɛ.”—Kpojiemɔ 4:11.\nKwɛmɔ Romabii 10:13; 1 Timoteo 1:17 lɛ hu.\n2 SANEBIMƆ: Namɔ ji Yesu Kristo?\nHETOO: Yesu ji Nyɔŋmɔ kromɔ Bi. Abɔ Yesu no hewɔ lɛ, eyɛ shishijee. Yesu baa ehe shi ehãa Nyɔŋmɔ, ni eboɔ lɛ toi.\n“Tsɛ lɛ da fe mi.”—Yohane 14:28.\n“[Yesu] ji Nyɔŋmɔ ní anaaa lɛ lɛ henɔ, bɔɔ nii fɛɛ ateŋ kromɔbi lɛ.”—Kolosebii 1:15.\nKwɛmɔ Mateo 26:39; 1 Korintobii 15:28 lɛ hu.\n3 SANEBIMƆ: Mɛni ji mumɔ krɔŋkrɔŋ lɛ?\nHETOO: Mumɔ krɔŋkrɔŋ lɛ ji hewalɛ ni Nyɔŋmɔ kɛtsuɔ eyiŋtoi ahe nii. Ejeee adesa ko. Ebaanyɛ eyi mɛi obɔ, ni ewo amɛ hewalɛ.\n“Be ni Elizabet nu Maria ŋamɔ lɛ, abifao lɛ ni yɔɔ emusuŋ lɛ tumɔ, ni mumɔ krɔŋkrɔŋ yi Elizabet obɔ.”—Luka 1:41.\n“Kɛ́ mumɔ krɔŋkrɔŋ lɛ ba nyɛnɔ lɛ, nyɛbaaná hewaelɛ.”—Bɔfoi 1:8.\nKwɛmɔ 1 Mose 1:2; Bɔfoi 2:1-4; 10:38 lɛ hu.\n4 SANEBIMƆ: Mɛni ji Nyɔŋmɔ Maŋtsɛyeli lɛ?\nHETOO: Nyɔŋmɔ Maŋtsɛyeli lɛ ji nɔyeli ko ni yɔɔ ŋwɛi. Yesu ji Nyɔŋmɔ Maŋtsɛyeli lɛ nɔ Maŋtsɛ. Etsɛŋ, Maŋtsɛyeli nɛɛ baahã afee Nyɔŋmɔ suɔmɔnaa nii yɛ shikpɔŋ lɛ nɔ fɛɛ.\n“Ŋwɛibɔfo ni ji kpawo lɛ kpã etɛtɛrɛmantɛrɛ lɛ. Ni anu gbei ni wa yɛ ŋwɛi miikɛɛ akɛ: “Je lɛŋ maŋtsɛyeli lɛ etsɔ wɔ-Nuŋtsɔ lɛ kɛ e-Kristo lɛ Maŋtsɛyeli, ni ebaaye maŋtsɛ kɛya naanɔi anaanɔ.’”—Kpojiemɔ 11:15.\nKwɛmɔ Daniel 2:44; Mateo 6:9, 10 lɛ hu.\n5 SANEBIMƆ: Ani gbɔmɛi kpakpai fɛɛ baaya ŋwɛi?\nHETOO: Dabi. Nyɔŋmɔ ehala adesai anɔkwafoi akuu fioo ko ni atsɛɔ amɛ “tooku bibioo” lɛ koni amɛya ŋwɛi. Amɛkɛ Yesu baaye nɔ akɛ maŋtsɛmɛi yɛ shikpɔŋ lɛ nɔ.\n“Nyɛkashea gbeyei, tooku bibioo, ejaakɛ nyɛ-Tsɛ lɛ ekpɛ mli akɛ ebaaŋɔ Maŋtsɛyeli lɛ ehã nyɛ.”—Luka 12:32.\n“Amɛbaatsɔmɔ Nyɔŋmɔ osɔfoi kɛ Kristo lɛ osɔfoi, ni amɛkɛ lɛ baaye nɔ.”—Kpojiemɔ 20:6.\nKwɛmɔ Kpojiemɔ 14:1, 3 lɛ hu.\n6 SANEBIMƆ: Mɛni ji Nyɔŋmɔ yiŋtoo kɛhã shikpɔŋ lɛ kɛ adesai?\nHETOO: Kɛ́ Nyɔŋmɔ Maŋtsɛyeli lɛ bɔi nɔyeli lɛ, shikpɔŋ lɛ baatsɔ paradeiso ni adesai anɔkwafoi baaná gbɔmɔtsoŋ hewalɛ ni eye emuu, naanɔ toiŋjɔlɛ, kɛ naanɔ wala.\n“Mɛi ni he jɔ lɛ, shikpɔŋ lɛ aaatsɔ̃ amɛnɔ̃, ni amɛmii aaashɛ amɛhe yɛ hejɔlɛ babaoo mli.”—Lala 37:10, 11.\n“Ni ebaatsumɔ amɛhiŋmɛiiaŋ yaafonui fɛɛ, ni gbele bɛ dɔŋŋ, asaŋ awerɛhoyeli ko loo yarawoo ko loo hejaramɔ ko hu bɛ dɔŋŋ. Tsutsu nibii lɛ eho etee.”—Kpojiemɔ 21:3, 4.\nKwɛmɔ Lala 37:29; 2 Petro 3:13 lɛ hu.\nNibii ni enyɔ komɛi ni awie he yɛ Biblia lɛ mli lɛ hãa sanebimɔ nɛɛ hetoo.\nKanemɔ sane nɛɛ koni ole nibii ni wɔheɔ wɔyeɔ lɛ ateŋ 15.


KANEMƆ YƐ Afrikaans Albania Arabic Armenia Armenia (West) Bicol Blɔfo Bulgaria Cambodia Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Cibemba Croatia Czech Denmark Dutch Efik Estonia Ewe Finland French Ga Georgia Germany Greenland Hela Hiligaynon Hungary Iceland Igbo Iloko Indonesia Italia Japan Kinyarwanda Korea Latvia Lithuania Malagasy Malayalam Myanmar Norway Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Rarotongan Romania Samoa Sepedi Serbian (Cyrillic) Setswana Shona Silozi Sinhala Slovak Slovenia Spania Sranantongo Swahili Sweden Tagalog Telugu Thailand Tshiluba Tsonga Turkey Twi Ukrain Urdu Vietnam Zulu\nKWƐ oshara ni yɔɔ gbeyei ni adesai kɛkpe beni amɛba shihilɛ mli etsɛɛɛ lɛ! Bɔ ni eba lɛ ji akɛ, bɔfo ko tse Mɔ tuuntu ni bɔ lɛ lɛ hiɛ atũa. Atũatselɔ nɛɛ laka Hawa ni ji klɛŋklɛŋ yoo ni abɔ lɛ ni eye tso yibii ni agu eyeli lɛ. Beni nakai bɔfo lɛ kɛ yoo nɛɛ kɛ ewu Adam wieɔ lɛ, ekɛɛ amɛ akɛ: “Jeee gboimɔ nyɛaagboi; shi moŋ le Nyɔŋmɔ le akɛ gbi nɔ ni nyɛaaye eko lɛ, nyɛhiŋmɛii aaagbele, ni nyɛaatsɔmɔ tamɔ Nyɔŋmɔ, ni nyɛaale ekpakpa kɛ efɔŋ.” (1 Mose 2:16, 17; 3:1-5) Abale nakai bɔfo atũatselɔ lɛ akɛ Satan Abonsam.—Kpojiemɔ 12:9.\nAni Hawa bo Satan toi? Biblia lɛ kɛɔ wɔ akɛ: “Yoo lɛ na akɛ tso lɛ hi ha yeli, ni efeɔ hiŋmɛii akɔnɔ, ni tso lɛ baa mɔ tsine, ni etsɔɔ mɔ nii lɛ, etse enɔ yibii lɛ eko ni eye, ni eha ewu ni kɛ lɛ yɔɔ lɛ hu eko, ni eye.” (1 Mose 3:6) Hɛɛ, Adam kɛ Hawa ni amɛji klɛŋklɛŋ adesai ni abɔ lɛ yafata Satan he ni amɛtse atũa. Nɔ ni jɛ mli ba ji akɛ, Paradeiso shihilɛ mli ni amɛyɔɔ lɛ ŋmɛɛ amɛ kɛ amɛshwiei fɛɛ. Kɛfata he lɛ, yɛ nɔ najiaŋ ni kulɛ bii ni amɛaafɔ́ lɛ aaafee mɛi ni eye emuu ni amɛhi shi kɛya naanɔ lɛ, amɛfɔ́ amɛ kɛwo esha kɛ gbele mli.—Romabii 5:12.\nMɛni Yehowa Nyɔŋmɔ ni ji Jeŋ Muu Fɛɛ Nɔyelɔ lɛ fee yɛ sane nɛɛ he? Eto gbɛjianɔ kɛha eshaifaa. (Romabii 5:8) Yehowa Nyɔŋmɔ to maŋtsɛyeli ko hu he gbɛjianɔ bɔni afee ni ekɛtsu naagba ni eba lɛ he nii. Atsɛ́ɔ maŋtsɛyeli nɛɛ akɛ “Nyɔŋmɔ maŋtsɛyeli lɛ.” (Luka 21:31) Nyɔŋmɔ jeŋ muu fɛɛ nɔyeli lɛ mli ajɛ ato Maŋtsɛyeli nɛɛ, ni akɛbaatsu yiŋtoo pɔtɛɛ ko he nii.\nMɛni hewɔ ato Nyɔŋmɔ Maŋtsɛyeli lɛ shishi? Mɛni ji ehewɔ nibii komɛi, ni te nibii nɛɛ je adesai anɔyelii anɔ̃ lɛ ha tɛŋŋ? Mɛɛ be Maŋtsɛyeli lɛ je nɔyeli shishi? Wɔbaasusu sanebimɔi nɛɛ ahe yɛ sane ni nyiɛ sɛɛ lɛ mli.\nKɛmaje Mɔ Ko Kɛmaje Mɔ Ko Mɛni Ji Nyɔŋmɔ Maŋtsɛyeli Lɛ?\nw06 7/15 bf. 3


Tatsɛ Naaman Bo Israel Gbekɛ Yoo Ko Toi | Biblia Mli Nikasemɔi Kɛhã Gbekɛbii\nTatsɛ Lɛ Kɛ Gbekɛ Yoo Fioo Lɛ\nBe ko lɛ, Siria asraafoi lɛ mɔ Israel gbekɛ yoo fioo ko kɛje efɔlɔi ahe ni amɛkɛ lɛ tee amɛmaŋ lɛ mli. Ahã eyasɔmɔ tatsɛ ko ni atsɛɔ lɛ Naaman lɛ ŋa. Gbekɛ yoo fioo nɛɛ já Yehowa, eyɛ mli akɛ mɛi ni ekɛyɔɔ lɛ jáa nyɔŋmɔi krokomɛi.\nNo mli lɛ, nibii komɛi eshwie Naaman he fɛɛ, ni ewaa ehe waa. Gbekɛ yoo fioo lɛ shwe waa akɛ eye ebua Naaman. No hewɔ lɛ, ekɛɛ eŋa lɛ akɛ: ‘Mile mɔ ko ni baanyɛ ahã owu lɛ hela lɛ aya. Yehowa gbalɔ ko yɛ Israel, ni atsɛɔ lɛ Elisha. Ebaanyɛ etsa owu lɛ.’\nNaaman ŋa lɛ yakɛɛ lɛ nɔ ni gbekɛ yoo fioo lɛ kɛɛ lɛ lɛ. Akɛni Naaman miisumɔ ni ehe awa lɛ hewɔ lɛ, etee Elisha shĩa lɛ yɛ Israel. Naaman yasusu akɛ Elisha baawo ehiɛ nyam, ejaakɛ gbɔmɔ wulu ji lɛ. Shi Elisha ejeee kpo ekɛ lɛ eyawieee po. Moŋ lɛ, etsu etsulɔ lɛ ni eyaŋa Naaman ni ekɛɛ lɛ akɛ: ‘Yaa ni oyaju ohe shii kpawo yɛ Yordan Faa lɛ mli koni ohela lɛ aya.’\nSane lɛ dɔ Naaman waa. Ewie akɛ: ‘Misusu akɛ gbalɔ nɛɛ baatsɛ e-Nyɔŋmɔ lɛ gbɛ́i ni efɔ̃ eniji kɛya kɛba yɛ minɔ koni hela lɛ aya. Shi efeee nakai. Moŋ lɛ, ekɛɛ miyaju mihe yɛ Yordan lɛ mli. Ani fai kpakpai bɛ Siria? Ani minyɛŋ mayaju mihe yɛ nomɛi amli?’ Naaman mli fu ni eshi Elisha shĩa lɛ etee.\nShi Naaman tsuji lɛ ye amɛbua lɛ koni esusu sane lɛ he jogbaŋŋ. Amɛkɛɛ lɛ akɛ: ‘Ani osumɔɔɔ ni ohe awa bo? Nɔ ni gbalɔ nɛɛ kɛɛ ofee lɛ waaa kwraa. Mɛni hewɔ ofeee kɛkɛ?’ Naaman bo amɛ toi. Eyagbee Yordan Faa lɛ mli shii kpawo. Be ni egbee mli ni eje kpo nɔ ni ji shi kpawo lɛ nɔ lɛ, ehela lɛ fɛɛ etee. Emii shɛ ehe waa ni eku esɛɛ etee ni eyada Elisha shi. Ekɛɛ Elisha akɛ: ‘Kpaako mina akɛ Yehowa ji anɔkwa Nyɔŋmɔ lɛ.’ Kɛ́ okwɛ lɛ, te gbekɛ yoo fioo ni jɛ Israel lɛ baanu he ehã tɛŋŋ be ni ena akɛ atsa Naaman lɛ?\n“Gbekɛbii kɛ abifabii anaa osaa yijiemɔ oto yɛ.”—Mateo 21:16\nSanebimɔi: Ani ebaafee mlɛo kɛhã gbekɛ yoo fioo ni jɛ Israel lɛ akɛ ekɛ Naaman ŋa lɛ baawie? Kɛ́ okwɛ lɛ, mɛni ye ebua lɛ ni enyɛ efee ekãa waa lɛ?\n2 Maŋtsɛmɛi 5:1-19; Luka 4:27\nKɛmaje Mɔ Ko Kɛmaje Mɔ Ko Tatsɛ Lɛ Kɛ Gbekɛ Yoo Fioo Lɛ\nlfb nikasemɔ 51 bf. 124-125


Wala Shihilɛ He Sane: Miná Hegbɛ Mikɛ Mɛi Ni Edara Yɛ Mumɔŋ Etsu Nii | David Sinclair\nBuu-Mɔɔ—Nikasemɔ Nɔ | September 2017\nKANEMƆ YƐ Afrikaans Albania Amharic Amis Arabic Armenia Armenia (West) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatia Czech Dangme Denmark Douala Dutch Edo Efik Estonia Ewe Fiji Finland Fon French Ga Garifuna Georgia Germany Guarani Gujarat Gun Haitian Creole Hausa Hebri Hela Herero Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Japan Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe (North Central) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (Cameroon) Pohnpei Poland Portuguese (Brazil) Punjabi Quechua (Ancash) Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Venda Vietnam Waray-Waray Wolaita Xhosa Yoruba Zande Zapotec (Isthmus) Zulu\nMɔ ni gba ji David Sinclair\nYƐ AAAFEE afi 1935 lɛ, mipapa, James Sinclair, kɛ mimami, Jessie Sinclair, fã amɛyahi Bronx, yɛ New York City. Mɛi ni amɛkɛkpe yɛ jɛmɛ lɛ ateŋ mɔ kome ji Willie Sneddon. Ejɛ Scotland, ni jɛmɛ nɔŋŋ mifɔlɔi hu jɛ. Gbi klɛŋklɛŋ ni amɛkpe lɛ, eyeee be ko kwraa ni amɛbɔi shĩa sane gbaa. No mli lɛ, afɔko mi.\nMimami kɛɛ Willie akɛ, be fioo ko dani abaawu Jeŋ Ta I lɛ, epapa kɛ enyɛmi nuu onukpa shiu be ni amɛlɛlɛ ni amɛkɛyaa wuo lɛ yashi okplɛm ko yɛ ŋshɔ lɛ mli. Willie kɛɛ lɛ akɛ, “Opapa etee hɛl!” Ewie nakai koni enyɛ ekɛ mimami abɔi Biblia lɛ mli sane gbaa, ejaakɛ Yehowa Odasefonyo ji lɛ.\nWillie Sneddon kɛ eŋa Liz\nNɔ ni Willie wie lɛ eyaŋɔɔɔ mimami naa kwraa, ejaakɛ epapa lɛ gbɔmɔ kpakpa ni. Shi Willie bi lɛ akɛ, “Ani ole akɛ Yesu diɛŋtsɛ po tee hɛl?” Mimami kai nɔ ko ni atsɔɔ amɛ yɛ sɔlemɔ ni efã ko kɛɔ akɛ, Yesu kpeleke shi kɛtee hɛl ni gbii etɛ sɛɛ lɛ, atee lɛ shi. No hewɔ lɛ, ebi ehe akɛ, ‘Kɛji hɛl ji he ko ni akɛ mɛi fɔji yaa koni ayapiŋ amɛ yɛ la mli lɛ, belɛ mɛni hewɔ Yesu tee jɛmɛ?’ Enɛ hã mimami shwe akɛ ekase Biblia lɛ koni ele anɔkwale lɛ. Ekɛ Bronx Asafo lɛ bɔi bɔɔ, ni abaptisi lɛ yɛ afi 1940.\nMi kɛ mimami, kɛ agbɛnɛ hu, mi kɛ mipapa\nNo beiaŋ lɛ, ajeee gbɛ awooo fɔlɔi ni ji Odasefoi lɛ hewalɛ ni amɛkɛ amɛbii akase Biblia lɛ. Be ni miji gbekɛ fioo lɛ, kɛ́ mimami miiya asafoŋ kpeei loo shiɛmɔ Hɔɔ kɛ Hɔgbaa lɛ, eshiɔ mi yɛ shĩa ni mipapa kwɛɔ mi. Afii fioo komɛi asɛɛ lɛ, wɔ fɛɛ wɔbɔi asafoŋ kpeei lɛ yaa. Mimami kɛ shiɛmɔ nitsumɔ lɛ shwɛɛɛ kwraa, ni ená Biblia mli nikaselɔi pii. Anɔkwa, be ko bashɛ ni ebuaa amɛteŋ mɛi komɛi ni shĩa bɛŋkɛ amɛhe lɛ anaa akɛ kuu ni ekɛ amɛ kaseɔ nii. Kɛ́ mihã gbɛ lɛ, mifataa ehe kɛyaa shiɛmɔ. Enɛ hã mikase nibii babaoo yɛ Biblia lɛ mli, kɛ bɔ ni atsɔɔ mɛi nii kɛjɛɔ mli.\nMigbekɛbiiashi lɛ, mihiɛ edɔɔɔ yɛ anɔkwale lɛ mli; mibu lɛ nɔ ko fɛlɛfɛlɛ, ni enɛ dɔɔ mi waa. Shi be ni miye aaafee afii 12 lɛ, mibatsɔ shiɛlɔ, ni kɛjɛ nakai be lɛ kɛyaa lɛ mitee shiɛmɔ be fɛɛ be. Mijɔɔ mihe nɔ, ni abaptisi mi yɛ July 24, 1954, yɛ kpee wulu ko ni afee yɛ Toronto, yɛ Canada lɛ shishi. No mli lɛ, miye afii 16.\nMISƆMƆ YƐ BETEL\nNo mli lɛ, nyɛmimɛi hii ni yɔɔ wɔsafo lɛ mli lɛ ateŋ mɛi komɛi miisɔmɔ yɛ Betel loo amɛsɔmɔ yɛ jɛmɛ dã. Amɛná minɔ hewalɛ waa. Nyɛmimɛi nɛɛ le wiemɔhamɔ waa, ni amɛnyɛɔ amɛgbalaa Biblia mli anɔkwalei lɛ amli jogbaŋŋ, ni enɛ hã mihiɛ sɔ amɛ waa. Miskul tsɔɔlɔi lɛ wo mi hewalɛ ni miya yunivɛsiti. Shi oti ni mikɛma mihiɛ ji, ni masɔmɔ yɛ Betel. No hewɔ lɛ, yɛ kpee wulu lɛ ni abaptisi mi yɛ shishi lɛ shishi lɛ, miŋmala Betel sɔɔmɔ gbɛbimɔ wolo nɔ nii, ni mikɛhã, ni misaa mifee nakai yɛ kpee wulu ni afee yɛ Yankee Stadium, yɛ New York City, yɛ afi 1955 lɛ shishi. No sɛɛ etsɛɛɛ be ni miye afii 17 lɛ, afɔ̃ mi nine ni mibasɔmɔ yɛ Brooklyn Betel yɛ September 19, 1955. Enɔ jetsɛremɔ lɛ, ahã mibɔi nitsumɔ yɛ he ni afeɔ woji yɛ, yɛ 117 Adams Street lɛ. Eyeee be ko ni ahã mikɛ tsɔne ko ni buaa woji lɛ anaa ewoɔ kui amli koni akpɛ lɛ bɔi nitsumɔ.\nMibɔi sɔɔmɔ yɛ Brooklyn Betel be ni miye afii 17\nBe ni miye nyɔɔŋ kome yɛ he ni afeɔ woji lɛ yɛ lɛ, akɛ mi tee Magazine Department lɛ, ejaakɛ mile bɔ ni ataipiɔ. No mli lɛ, nyɛmimɛi lɛ tswaa mɛi ni shɛɔ Buu-Mɔɔ kɛ Awake! lɛ agbɛ́i kɛ adrɛs amɛwoɔ dade bibiibibii anɔ. Nyɔji fioo komɛi asɛɛ lɛ, ahã miyatsu nii yɛ Shipping Department lɛ. Klaus Jensen, ni ji mɔ ni kwɛɔ nitsumɔ lɛ nɔ yɛ jɛmɛ lɛ, bi mi kɛji masumɔ ni mafata nyɛmi ni kɛ woji lɛ yaa lɛjiadaamɔhe lɛ he koni mawa lɛ kɛto woji lɛ. Lɛji lɛ kɛ woji nɛɛ baaya hei srɔtoi yɛ je lɛ mli. No mli lɛ, wɔkɛ magazin woɔ kotokui amli ni wɔkɛyaa post ɔfis lɛ koni akɛmaje asafoi ni yɔɔ United States. Nyɛminuu Jensen kɛɛ mi akɛ nitsumɔ ni tamɔ nɛkɛ lɛ baawa mi waa. No mli lɛ, miyɛ legelege tamɔ bɔlɔ wu; ni mitsiimɔ fɛɛ feɔ kilogram 57 pɛ. No hewɔ lɛ, nitsumɔ ni ahã mi lɛ ye ebua mi waa. Ehã mihe wa. Nyɛminuu Jensen na nii kɛtee shɔŋŋ!\nKɛ́ asafoi ni yɔɔ je lɛŋ hei srɔtoi lɛ shɛ magazin lɛ, Magazine Department lɛ nɔŋŋ ni tsuɔ he nii. No hewɔ lɛ, mina wiemɔi srɔtoi ni akalaa wɔmagazin lɛ yɛ mli yɛ Brooklyn. Wiemɔi lɛ pii yɛ ni minuko amɛgbɛ́i dã, shi eŋɔɔ minaa akɛ, akɛ magazin akpei abɔ miimaje mɛi yɛ hei ni yɔɔ shɔŋŋshɔŋŋ. Eji mɔ ko kɛɛ mi yɛ nakai beiaŋ akɛ, maná hegbɛ maya maji nɛɛ babaoo anɔ kulɛ, maje he ŋwane.\nRobert Wallen, Charles Molohan, mi, kɛ Don Adams\nYɛ afi 1961 lɛ, ahã mibɔi nitsumɔ yɛ he ni akwɛɔ asafo lɛ shika saji anɔ yɛ lɛ, ni mɔ ni kwɛɔ nitsumɔ nɛɛ nɔ yɛ nakai beiaŋ ji Grant Suiter. Gbi ko lɛ, atsɛ mi kɛtee Nathan Knorr, ni ji mɔ ni kwɛɔ jeŋ muu fɛɛ nitsumɔ lɛ nɔ lɛ ŋɔɔ. Nyɛminuu Knorr hã mile akɛ nyɛmimɛi hii ni waa lɛ lɛ ateŋ mɔ kome baashi kɛya Maŋtsɛyeli Sɔɔmɔ Skul lɛ nyɔɔŋ kome, ni no sɛɛ lɛ, ebaayatsu nii yɛ Service Department lɛ. No hewɔ lɛ, ahã miye enajiaŋ koni mikɛ Nyɛminuu Don Adams atsu nii. Nyɛminuu Adams ji mɔ ni mikɛ migbɛbimɔ wolo lɛ hã yɛ kpee ni afee yɛ afi 1955 lɛ shishi. Be ni mibɔi nitsumɔ yɛ he ni Nyɛminuu Knorr yɔɔ lɛ, no mli lɛ Nyɛminuu Robert Wallen kɛ Nyɛminuu Charles Molohan miitsu nii yɛ jɛmɛ momo. Wɔyi ejwɛ lɛ wɔfee ekome kɛtsu nii afii 50 kɛ sɛɛ. Mimii shɛɔ mihe waa akɛ mikɛ hii anɔkwafoi ni edara yɛ mumɔŋ nɛɛ tsu nii!—Lala 133:1.\nVenezuela nitsumɔhe nine lɛ ji klɛŋklɛŋ nitsumɔhe nine ni miyasɔmɔ yɛ afi 1970\nKɛjɛ afi 1970 lɛ, ahã mifã gbɛ kpitiokpitio daa afi loo afii enyɔ koni miyasara Watch Tower Society lɛ nitsumɔhe niji srɔtoi. Miná hegbɛ misara Betel wekui kɛ maŋsɛɛ sɔɔlɔi yɛ je lɛŋ hei pii, miwo nyɛmimɛi lɛ hewalɛ, ni mikwɛ nitsumɔhe niji lɛ awoji amli. Mikɛ nyɛmimɛi srɔtoi ni etee Gilead Skul lɛ ni amɛkɛ anɔkwayeli esɔmɔ akɛ maŋsɛɛ sɔɔlɔi afii babaoo, ni amɛkã he amɛmiisɔmɔ lɛ kpe, ni enɛ hã mimii shɛ mihe waa! Nitsumɔ nɛɛ hã miná hegbɛ misara maji 90 kɛ sɛɛ, ni enɛ hã mitsui nyɔ mimli diɛŋtsɛ.\nMiná miishɛɛ waa akɛ miná hegbɛ misɔmɔ nyɛmimɛi yɛ Maji 90 kɛ sɛɛ anɔ!\nMINÁ HEFATALƆ ANƆKWAFO\nAjara mɛi fɛɛ ni yɔɔ Brooklyn Betel lɛ awo asafoi srɔtoi ni yɔɔ New York City kpokpaa lɛ nɔ lɛ amli, ni asafo ni ahã mi lɛ yɛ Bronx. Atsɛɔ asafo nɛɛ Upper Bronx Asafo lɛ, ni no ji klɛŋklɛŋ asafo ni atse yɛ Bronx. Be ni akɛ mi tee jɛmɛ lɛ, no mli lɛ eshwere ni aja mli.\nYɛ aaafee afi 1965 lɛ, weku ko ni jɛ Latvia, ni amɛbamɔ anɔkwale lɛ mli yɛ Bronx wuoyigbɛ lɛ fã amɛbahi wɔsafo lɛ shikpɔŋkuku lɛ mli. Livija, ni ji amɛbiyoo onukpa lɛ batsɔ gbɛgbalɔ be ni egbe sɛkɛndre skul naa nɔŋŋ. Nyɔji fioo komɛi asɛɛ lɛ, efã kɛtee he ko ni hiamɔ lɛ da yɛ yɛ Massachusetts. Be ni etee lɛ, miŋmaa lɛ wolo ni migbaa lɛ nibii ni yaa nɔ yɛ asafo lɛ mli, ni lɛ hu egbaa mi bɔ ni shiɛmɔ nitsumɔ lɛ yaa nɔ jogbaŋŋ yɛ he ni etee lɛ.\nMi kɛ Livija\nAfii fioo komɛi asɛɛ lɛ, Livija batsɔ gbɛgbalɔ krɛdɛɛ. Shi akɛni eetao etsu babaoo yɛ Yehowa sɔɔmɔ lɛ mli hewɔ lɛ, eŋmala Betel sɔɔmɔ gbɛbimɔ wolo nɔ nii, ni atsɛ lɛ Betel yɛ afi 1971. Efee tamɔ nɔ ni Yehowa miitao ekɛɛ mi nɔ ko! No hewɔ lɛ, yɛ October 27, 1973 lɛ, wɔbote gbalashihilɛ mli ni Nyɛminuu Knorr ji mɔ ni hã wɔyookpeemɔ lɛ he wiemɔ lɛ. Abɛi 18:22 lɛ kɛɔ akɛ: “Mɔ ni aaaná ŋa [kpakpa, NWT] lɛ, ená nɔ kpakpa, ni ehiɛ aaaba nyam yɛ Yehowa hiɛ.” Mi kɛ Livija kɛ nɔ ni fe afii 40 efee ekome kɛsɔmɔ yɛ Betel, ni wɔkã he wɔkɛ asafo ko ni yɔɔ Bronx kpokpaa lɛ nɔ lɛ miisɔmɔ.\nMIKƐ KRISTO NYƐMIMƐI LƐ FEE EKOME KƐSƆMƆ\nMiná miishɛɛ waa be ni mikɛ Nyɛminuu Knorr tsuɔ nii lɛ. Ekɛ ehe shã afɔle yɛ anɔkwale lɛ hewɔ, ni ehiɛ sɔ maŋsɛɛ sɔɔlɔi ni yɔɔ je lɛŋ fɛɛ lɛ waa. Maŋsɛɛ sɔɔlɔi nɛɛ ateŋ mɛi babaoo yɛ ni amɛji mɛi ni kɛ anɔkwale lɛ tee maji ni ahã amɛyasɔmɔ yɛ lɛ anɔ. Mɔbɔ sane ji akɛ, yɛ afi 1976 lɛ, Nyɛminuu Knorr ná kansa, ni eka saa mli. Be ko lɛ, ekɛɛ mi ni mikane wolo ko ni ayaakala lɛ mli mihã lɛ. Ehã mitsɛ Nyɛminuu Frederick Franz kɛba koni lɛ hu ebabo nikanemɔ lɛ toi. Sɛɛ mli lɛ, miná mile akɛ be ni Nyɛminuu Knorr yɔɔ hewalɛ lɛ, ekɛ be babaoo kaneɔ nibii ni tamɔ nakai lɛ ehãa Nyɛminuu Franz, ejaakɛ Nyɛminuu Franz enaaa nii jogbaŋŋ.\nMikɛ Daniel Sydlik kɛ eŋa Marina yasara Togo yɛ afi 1977\nNyɛminuu Knorr gbo yɛ afi 1977. Nɔ kome ni shɛjeɔ esuɔlɔi kɛ enanemɛi fɛɛ amii ji akɛ, ekɛ anɔkwayeli sɔmɔ Yehowa kɛyashi egbe eshikpɔŋ nɔ sɔɔmɔ lɛ naa. (Kpoj. 2:10) Egbele lɛ sɛɛ lɛ, Nyɛminuu Franz ji mɔ ni nyiɛ hiɛ yɛ asafo lɛ mli.\nNyɛminuu Milton Henschel kɛ Nyɛminuu Knorr tsu nii afii pii, ni yɛ nakai beiaŋ lɛ, mitsuɔ nii akɛ ewoloŋmalɔ. Shi ehã mile akɛ, agbɛnɛ lɛ, nɔ titri ni matsu yɛ Betel ji, ni maye mabua Nyɛminuu Franz yɛ nɔ fɛɛ nɔ ni miyelikɛbuamɔ he baahia lɛ yɛ mli lɛ mli. Nɔ kome ni mifee kɛye mibua lɛ ji, mikane woji ni ayaakala lɛ amli mihã lɛ. Nyɛminuu Franz kaiɔ nii waa, ni ehãaa nɔ ko kwraa agbala ejwɛŋmɔ kɛje nibii ni mikaneɔ mihãa lɛ lɛ anɔ. Mikɛ miishɛɛ ye mibua lɛ yɛ nɛkɛ gbɛ nɔ kɛyashi egbe eshikpɔŋ nɔ sɔɔmɔ lɛ naa yɛ December 1992.\nMitsu nii yɛ 124 Columbia Heights afii pii\nMikɛ afii 61 esɔmɔ yɛ Betel, shi be nɛɛ eho oya waa yɛ mihiɛ. Mipapa kɛ mimami fɛɛ ye Yehowa anɔkwa kɛyashi amɛgboi, ni miishwe waa ni mikɛ amɛ akpe ekoŋŋ yɛ Paradeiso lɛ mli. (Yoh. 5:28, 29) Hegbɛ ni miná akɛ mikɛ hii kɛ yei anɔkwafoi baafee ekome kɛsɔmɔ Nyɔŋmɔ webii ni yɔɔ jeŋ fɛɛ lɛ nɔ bɛ, ni nɔ ko nɔ ko bɛ je momo nɛɛ mli ni manyɛ mikɛto he. Mi kɛ Livija baanyɛ awie kɛ nɔmimaa akɛ, yɛ afii abɔ ni wɔkɛsɔmɔ Yehowa lɛ mli fɛɛ lɛ, ‘Yehowa he nyamɔ lɛ efee wɔhewalɛ.’—Neh. 8:10.\nYehowa asafo lɛ, jeee adesa ko kɔŋ nɔ ema. No hewɔ lɛ, kɛbashi ŋmɛnɛ lɛ, aaya nɔ aashiɛ Maŋtsɛyeli lɛ he sane lɛ. Eŋɔɔ minaa waa akɛ, miná hegbɛ mikɛ nyɛmimɛi hii kɛ yei anɔkwafoi babaoo ni yɔɔ ekãa lɛ fee ekome kɛsɔmɔ. Mɛi ni afɔ amɛ mu ni mikɛsɔmɔ lɛ ateŋ mɛi komɛi bɛ shikpɔŋ lɛ nɔ dɔŋŋ. Shi midaa Yehowa shi waa akɛ minyɛ miye mibua anɔkwafoi nɛɛ yɛ Yehowa sɔɔmɔ lɛ mli.\nKɛmaje Mɔ Ko Kɛmaje Mɔ Ko Miná Hegbɛ Mikɛ Mɛi Ni Edara Yɛ Mumɔŋ Etsu Nii\nKasemɔ Yehowa Musuŋtsɔlɛ Lɛ\nWALA SHIHILƐ HE SANE Miná Hegbɛ Mikɛ Mɛi Ni Edara Yɛ Mumɔŋ Etsu Nii\n“Wɔ-Nyɔŋmɔ Lɛ Wiemɔ Lɛ Aaadamɔ Shi Kɛaatee Naanɔ”\n‘Nyɔŋmɔ Wiemɔ Lɛ Yɛ Hewalɛ’\n“Feemɔ Ekãa . . . Ni Oje Nitsumɔ Lɛ Shishi”\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ September 2017\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ September 2017\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ September 2017\nBUU-MƆƆ—NIKASEMƆ NƆ September 2017


Bɔfoi 9 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n9 Shi Saul, ni no mli lɛ ekã he eewo Nuŋtsɔ lɛ kaselɔi lɛ ahe gbeyei ni eesumɔ waa ni egbe amɛ lɛ, tee osɔfonukpa lɛ ŋɔɔ 2 ni eyabi lɛ koni ehã lɛ woji ni ekɛya kpeehei ni yɔɔ Damasko lɛ, koni eyafimɔ mɔ fɛɛ mɔ ní ebaana akɛ efata mɛi ní nyiɛ Gbɛ Lɛ* nɔ lɛ ahe, hii jio, yei jio, kɛba Yerusalem. 3 Agbɛnɛ, be ni enyiɛ gbɛ lɛ nɔ ni eebɛŋkɛ Damasko lɛ, trukaa lɛ la ko kpɛ kɛjɛ ŋwɛi kɛbabɔle lɛ, 4 ni egbee shi ni enu gbee ko miikɛɛ lɛ akɛ: “Saul, Saul, mɛni hewɔ owaa mi yi?” 5 Saul bi akɛ: “Bo namɔ, Onukpa?” Ni ekɛɛ: “Miji Yesu, mɔ ni owaa lɛ yi lɛ. 6 Shi tee shi ni oya maŋ lɛ mli, ni abaakɛɛ bo nɔ ni esa akɛ ofee.” 7 Agbɛnɛ, hii ni kɛ lɛ nyiɛ lɛ etɔ mu kɛdamɔ shi, anɔkwa, amɛmiinu gbee ko shi amɛnaaa mɔ ko mɔ ko. 8 Ni Saul te shi kɛjɛ shikpɔŋ, ni ehiŋmɛii jwere nɔ moŋ, shi enaaa nii. No hewɔ lɛ, amɛmɔ enine mli ni amɛkɛ lɛ tee Damasko. 9 Ni enaaa nii, ni asaŋ eyeee nii ni enuuu nɔ ko gbii etɛ. 10 Kaselɔ ko yɛ Damasko ni atsɛɔ lɛ Anania, ni Nuŋtsɔ lɛ kɛɛ lɛ yɛ ninaa mli akɛ: “Anania!” Ni ekɛɛ: “Naa mi, Nuŋtsɔ.” 11 Nuŋtsɔ lɛ kɛɛ lɛ akɛ: “Tee shi, yaa gbɛjegbɛ ni atsɛɔ lɛ Trɔmɔɔ lɛ nɔ, ni oyabi nuu ko ni atsɛɔ lɛ Saul ni jɛ Tarso lɛ shi, yɛ Yuda we lɛ. Ejaakɛ naa! eesɔle, 12 ni ena yɛ ninaa mli akɛ nuu ko ni atsɛɔ lɛ Anania ba mli ni ekɛ eniji baŋmɛlɛ enɔ koni ena nii ekoŋŋ.” 13 Shi Anania hã hetoo akɛ: “Nuŋtsɔ, minu nuu nɛɛ he sane yɛ mɛi babaoo anaa, akɛ efee omɛi krɔŋkrɔŋi ni yɔɔ Yerusalem lɛ efɔŋ babaoo. 14 Ni biɛ hu lɛ, ená hegbɛ kɛjɛ osɔfoi tsiifoi lɛ adɛŋ akɛ ebamɔmɔ* mɛi fɛɛ ni boɔ tsɛɔ ogbɛ́i lɛ.” 15 Shi Nuŋtsɔ lɛ kɛɛ lɛ akɛ: “Yaa! ejaakɛ mɔ nɛ ji dɛŋdade ko ni ahala ahã mi koni ehiɛ migbɛ́i lɛ kɛya jeŋmaji lɛ kɛ maŋtsɛmɛi kɛ Israelbii lɛ ahiɛ. 16 Ejaakɛ mibatsɔɔ lɛ faŋŋ, amanehului abɔ ni esa akɛ ena yɛ migbɛ́i lɛ hewɔ.” 17 No hewɔ lɛ, Anania tee ni eyabote shĩa lɛ, ni ekɛ eniji ŋmɛlɛ enɔ ni ekɛɛ: “Minyɛmi Saul, Nuŋtsɔ Yesu, mɔ ni jie ehe kpo etsɔɔ bo yɛ gbɛ ni onyiɛ nɔ kɛbaa lɛ nɔ lɛ etsu mi kɛba koni ona nii ekoŋŋ ni oyi obɔ kɛ mumɔ krɔŋkrɔŋ.” 18 Ni amrɔ lɛ nibii komɛi ni tamɔ loo he totoi jɛ ehiŋmɛii amli shwie shi, ni ena nii ekoŋŋ. Ni ete shi ni abaptisi lɛ, 19 ni eye nii ni ená hewalɛ. Ekɛ kaselɔi ni yɔɔ Damasko lɛ hi shi gbii komɛi, 20 ni amrɔ lɛ ebɔi Yesu he sane shiɛmɔ yɛ kpeehei lɛ akɛ, mɔ nɛ ji Nyɔŋmɔ Bi lɛ. 21 Shi mɛi fɛɛ ni nuɔ lɛ anaa kpɛɔ amɛhe ni amɛkɛɔ akɛ: “Ani jeee mɔ nɛ ji mɔ ni wa mɛi ni yɔɔ Yerusalem ní boɔ tsɛɔ gbɛ́i nɛɛ ayi waa lɛ? Biɛ nɛɛ hu ni eba lɛ, ani jeee ba eba koni ebamɔmɔ amɛ ni ekɛ amɛ ayahã* osɔfoi tsiifoi lɛ?” 22 Shi Saul tee nɔ ená hewalɛ babaoo ni ehã Yudafoi ni yɔɔ Damasko lɛ anaa kpɛ amɛhe ejaakɛ ekɛ odaseyelii ni mɔɔ shi tsɔɔ faŋŋ akɛ mɔ nɛ ji Kristo lɛ. 23 Agbɛnɛ, gbii babaoo sɛɛ lɛ, Yudafoi lɛ tee eyi nɔ apam akɛ amɛbaagbe lɛ. 24 Shi Saul ná ele ŋaa ni amɛtsɔ yɛ ehe lɛ. Amɛbuɔ agbói lɛ anaa hu daa shwane kɛ nyɔɔŋ bɔ ni afee ni amɛgbe lɛ. 25 No hewɔ lɛ, ekaselɔi lɛ ŋɔ lɛ nyɔɔŋ ni amɛkɛ lɛ wo kɛntɛŋ mli ni amɛshiu lɛ kɛtsɔ fɔlɔ ko ni yɔɔ gbogbo lɛ mli lɛ mli kɛyayi shi. 26 Be ni eyashɛ Yerusalem lɛ, ebɔ mɔdɛŋ koni eyafata kaselɔi lɛ ahe, shi amɛ fɛɛ amɛmiishe lɛ gbeyei ejaakɛ amɛheee amɛyeee akɛ kaselɔ ji lɛ. 27 No hewɔ lɛ, Barnaba baye ebua lɛ, ni enyiɛ ehiɛ kɛtee bɔfoi lɛ aŋɔɔ, ni ebɔ amɛ fitsofitso bɔ ni Saul na Nuŋtsɔ lɛ yɛ gbɛ lɛ nɔ, ni akɛ, ekɛ lɛ wie, kɛ bɔ ni Saul kɛ ekãa wie Yesu gbɛ́i lɛ he yɛ Damasko lɛ. 28 No hewɔ lɛ, etee nɔ ekɛ amɛ hi shi, ni ekɛ amɛ yaa baa yɛ Yerusalem, ni ekɛ ekãa wieɔ yɛ Nuŋtsɔ lɛ gbɛ́i mli. 29 Ekɛ Yudafoi ni wieɔ Hela lɛ wieɔ ni ekɛ amɛ taa naa, shi amɛka shii abɔ akɛ amɛbaagbe lɛ. 30 Be ni nyɛmimɛi lɛ ná le enɛ lɛ, amɛkɛ lɛ kpeleke shi kɛtee Kaisarea ni amɛwo lɛ gbɛ kɛtee Tarso. 31 Anɔkwa, asafo lɛ ná toiŋjɔlɛ yɛ Yudea kɛ Galilea kɛ Samaria fɛɛ agbɛnɛ, ni enane tee nɔ mɔ shi; ni be ni enyiɛɔ yɛ Yehowa* gbeyeishemɔ kɛ mumɔ krɔŋkrɔŋ lɛ miishɛjemɔ mli lɛ, etee nɔ eshwere. 32 Agbɛnɛ, be ni Petro kpaa kpokpaa lɛ nɔ fɛɛ lɛ, ekpeleke shi kɛtee mɛi krɔŋkrɔŋi ni yɔɔ Lida lɛ hu aŋɔɔ. 33 Jɛmɛ ena nuu ko ni atsɛɔ lɛ Ainea lɛ yɛ, ni ekaje kɛkã esaa nɔ afii kpaanyɔ sɔŋŋ, ejaakɛ ekumɔ. 34 Petro kɛɛ lɛ akɛ: “Ainea, Yesu Kristo miitsa bo. Tee shi ni oŋmɛ osaa lɛ.” Ni amrɔ lɛ ete shi. 35 Be ni mɛi fɛɛ ni yɔɔ Lida kɛ Sharon Ŋa lɛ nɔ lɛ na lɛ lɛ, amɛkpale kɛba Nuŋtsɔ lɛ ŋɔɔ. 36 Agbɛnɛ, kaselɔ ko yɛ Yopa ni atsɛɔ lɛ Tabita, ni eshishi yɛ Hela mli ji “Dorka.”* Eyi obɔ kɛ nitsumɔi kpakpai kɛ ejuji ni efeɔ ohiafoi lɛ. 37 Shi nakai gbii lɛ amli lɛ, ehe baye ni egbo. No hewɔ lɛ, amɛju ehe, ni amɛkɛ lɛ yaŋmɛ ŋwɛi asa ko nɔ. 38 Akɛni Lida bɛŋkɛ Yopa hewɔ lɛ, be ni kaselɔi lɛ nu akɛ Petro yɛ nakai maŋ lɛ mli lɛ, amɛtsu hii enyɔ kɛtee eŋɔɔ ni amɛyakpa lɛ fai akɛ: “Ofainɛ kaashashao shi akɛ oooba wɔŋɔɔ.” 39 Ni Petro te shi ni ekɛ amɛ tee. Ni be ni eshɛ jɛmɛ lɛ, amɛkɛ lɛ kwɔ kɛtee ŋwɛi asa lɛ nɔ; ni okulafoi lɛ fɛɛ badamɔ ehiɛ ní amɛmiifofoi, ni amɛkɛ atadei kɛ atadei yuuyui* ní Dorka fee be ni ekɛ amɛ yɔɔ lolo lɛ miitsɔɔ lɛ. 40 Kɛkɛ ni Petro hã mɔ fɛɛ mɔ je kpo, ni ekula shi esɔle. Kɛkɛ ni etsɔ ehe ekwɛ gbonyo lɛ, ni ekɛɛ: “Tabita, tee shi!” Ni Tabita gbele ehiŋmɛii, ni be ni ehiŋmɛi gba Petro nɔ lɛ, eho eta shi. 41 Ni Petro mɔ enine mli ni ewó enɔ, ni etsɛ mɛi krɔŋkrɔŋi lɛ kɛ okulafoi lɛ, ni ekɛ lɛ damɔ amɛhiɛ hiɛkãalɔ. 42 Aná ale enɛ yɛ Yopa fɛɛ, ni mɛi babaoo he Nuŋtsɔ lɛ nɔ amɛye. 43 Ni etee nɔ ehi Yopa gbii saŋŋ yɛ kooloo hewolo kpoolɔ ko ni atsɛɔ lɛ Simon lɛ ŋɔɔ.\n^ Sht. ŋm., “ebafimɔ; ekɛ gboklɛi abawo.”\n^ Sht. ŋm., “koni ebafimɔ amɛ ni ekpala amɛ kɛyahã.”\n^ Hela gbɛ́i Dorka kɛ Aramaik gbɛ́i Tabita lɛ fɛɛ shishi ji “Odabɔ.”\n^ Aloo “atadei anɔhaanɔi.”


Gboshinii ko ni Ehi Shi Kɛyashi Yinɔ ni ji Kpawo Nɔ | Wala Shihilɛ he Sane\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Ewe Finland French Ga Georgia Germany Guarani Haitian Creole Hausa Hebri Hela Hiligaynon Hungary Igbo Iloko Indonesia Isoko Italia Japan Kamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Lingala Lithuania Luganda Luo Luvale Macedonia Malagasy Maya Myanmar Nahuatl (Central) Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Poland Portuguese (Brazil) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tatar Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Umbundu Vietnam Xhosa Yoruba Zapotec (Isthmus) Zulu\nGboshinii ko ni Ehi Shi Kɛyashi Yinɔ ni ji Kpawo Nɔ\nMɔ ni gba ji Kevin Williams\nMɛi wieɔ akɛ mi nɔ fɛɛ nɔ tamɔ mitsɛ. Migbɔmɔtso, mihiŋmɛi, kɛ bɔ ni mihe yɔɔ ŋmɔlɔ fɛɛ tamɔ lɛ. Shi eshi nɔ kroko hu—weku gboshinii ko ni yinɔi kpawo ená he sɛɛ. Hã magba bo.\nMi kɛ Ataa miikase wɔweku lɛ yinɔsane he nii\nYɛ January 20, afi 1815 lɛ, afɔ miblematsɛ Thomas1 * Williams yɛ Horncastle yɛ England. Afii enyɔ sɛɛ lɛ emami gbo, no hewɔ lɛ epapa ni atsɛɔ lɛ John Williams lɛ ji mɔ ni kwɛ lɛ kɛ enyɛmimɛi etɛ lɛ. John tsɔɔ Thomas kapintɛ nitsumɔ, shi Thomas hu miisumɔ ni ekase nɔ kroko.\nNakai beiaŋ lɛ mɛi babaoo bɔi sɔlemɔyaa yɛ England. No mli lɛ,shiɛlɔ John Wesley etse ehe kɛje Church of England lɛ he ni eyato jamɔ kuu kroko ni atsɛɔ lɛ Society of Methodists lɛ shishi, ni amɛwoɔ mɛi hewalɛ ni amɛkase Biblia lɛ akɛ aŋkroaŋkro, ni amɛyatsɔɔ mɛi Nyɔŋmɔ he sane. Wesley tsɔɔmɔi lɛ gbɛ shwa oookɛɛ la ni miisha koo, ni Williams weku lɛ mɔ etsɔɔmɔi lɛ amli kpɛŋŋ. Thomas batsɔ shiɛlɔ yɛ Wesley sɔlemɔ lɛ mli, ni ejɛ esuɔmɔ mli ekɛ ehe hã akɛ ebaaya eyashiɛ yɛ maŋ sɛɛ yɛ South Pacific. Yɛ July afi 1840 lɛ, ekɛ eŋa Mary,2 ni ekpee lɛ ehee lɛ tee Lakeba Island, * yɛ Fiji, ni no mli lɛ mɛi ni yeɔ gbɔmɔloo ji mɛi ni yɔɔ jɛmɛ.\nAMƐHI MƐI NI YEƆ GBƆMƆLOO ATEŊ\nYɛ klɛŋklɛŋ afii ni Thomas kɛ Mary kɛhi Fiji lɛ mli lɛ, amɛkɛ shihilɛi ni jaraa babaoo kpe. Amɛye bei babaoo yɛ he ko ni hiɛ gbeleko tsɔ yɛ, ni hulu tsoɔ gbaŋgbaŋ yɛ jɛmɛ. Amɛkɛ shihilɛi gbeyeigbeyei hu kpe—tai ni yaa nɔ yɛ wekui amli, yei okulafoi ni agbeɔ, kɛ gbɔmɔlooyeli—ni mɛi babaoo ni yɔɔ jɛmɛ lɛ booo sane toi. Hela mɔ Mary kɛ ekromɔ binuu John, ni shwɛ fioo ni kulɛ amɛgboi. Yɛ afi 1843 lɛ, Thomas ŋma akɛ: “Mitsui kumɔ yɛ mimli. . . . Mihao, ni mifee yeyeeye.” Shi fɛɛ sɛɛ lɛ, lɛ kɛ Mary fɛɛ damɔ shihilɛ lɛ naa, ejaakɛ hemɔkɛyeli ni amɛyɔɔ yɛ Yehowa Nyɔŋmɔ mli lɛ waje amɛ.\nShi akɛni Thomas ekase kapintɛ nitsumɔ hewɔ lɛ, ebafee klɛŋklɛŋ mɔ ni ma tsui ni yɔɔ Yuropa lɛ eko yɛ Fiji. Bɔ ni tsu lɛ yɔɔ fɛo sɔŋŋ hewɔ lɛ, egbalaa Fijibii ni yɔɔ maŋ lɛ mli lɛ ajwɛŋmɔ. Be ni eshwɛ fioo ni abaagbe tsu lɛ naa lɛ, Mary fɔ binuu ni ji enyɔ nɔ, ni awo lɛ Thomas Whitton3 Williams, ni lɛ ji miblematsɛ diɛŋtsɛ.\nYɛ afi 1843 lɛ, Thomas, onukpatsɛ lɛ ye ebua kɛtsɔɔ Yohane Sanekpakpa lɛ shishi kɛtee Fijian mli, ni enɛ ji nitsumɔ ko ni wa waa kɛhã lɛ. * Shi eji mɔ ko ni kaseɔ mɛi kɛ amɛkusumii ahe nii waa, ni enyɛɔ ekpáa nii ashi hu waa. Eŋmala nibii ni ekase yɛ Fijibii lɛ ahe lɛ ewo ewolo ni ji, Fiji and the Fijians (1858) lɛ mli, ni eji Fijibii ni hi shi yɛ afi 1800 afii lɛ amli lɛ ayinɔsane he wolo ko ni nɔ bɛ.\nBe ni Thomas kɛ afii 13 etswia shi yɛ Fiji lɛ, hela bamɔ lɛ, kɛkɛ ni ekɛ eweku lɛ fã kɛtee Australia. Be ni Thomas kɛ afii babaoo esɔmɔ akɛ osɔfo ni he esa waa lɛ, egbo yɛ Ballarat, yɛ Victoria, yɛ afi 1891.\n“SHIKA TSURU” YƐ ANAIGBƐ\nYɛ afi 1883 lɛ, Thomas Whitton Williams kɛ eŋa Phoebe,4 kɛ amɛweku bibioo lɛ fã kɛyahi Perth, yɛ Western Australia. No mli lɛ amɛbi ni ji enyɔ nɔ ni atsɛɔ lɛ Arthur Bakewell 5 Williams, ni ji miblematsɛ ni tsa nɔ lɛ, eye afii nɛɛhu.\nBe ni Arthur ye afii 22 lɛ, eyatsu nii yɛ Kalgoorlie, ni ji maŋ ko ni atsaa shika tsuru yɛ mli, ni kɛ Perth jekɛmɔ ji kilomitai 600 lɛ. Be ni eyɔɔ jɛmɛ lɛ, ekane wolo ko ni International Bible Students, taakɛ atsɛɔ Yehowa Odasefoi yɛ nakai beiaŋ, lɛ kala lɛ. Eshɛɔ Zion’s Watch Tower lɛ hu eko yɛ nakai beiaŋ. Akɛni Arthur nyã nibii ni ekane lɛ ahe waa hewɔ lɛ, ekɛ mɛi krokomɛi bɔi he sanegbaa, ni ebuaa mɛi anaa koni amɛkase Biblia lɛ. Nakai kuu fioo lɛ mli ajɛ ni ato Yehowa Odasefoi ni yɔɔ Western Australia ŋmɛnɛ lɛ shishi.\nArthur gba eweku lɛ hu nibii ni ekaseɔ lɛ he sane. Arthur tsɛ, Thomas Whitton fĩ bɔ ni Arthur kɛ Biblia Kaselɔi lɛ bɔɔ lɛ sɛɛ, shi no sɛɛ etsɛɛɛ lɛ, Thomas Whitton gbo. Enyɛ Phoebe, kɛ enyɛmimɛi yei, Violet kɛ Mary, hu batsɔmɔ Biblia Kaselɔi. Violet batsɔ be fɛɛ sɔɔlɔ, loo daa gbɛgbalɔ. Arthur wie akɛ, Violet ji “gbɛgbalɔ ni yɔɔ ekãa fe fɛɛ, ni he esa waa ni aná yɛ Western Australia.” Eeenyɛ efee akɛ Arthur miijie nii amli, shi anɔkwa, ekãa ni Violet kɛshiɛ lɛ ná Williams wekutɔkpãa ni tsa nɔ kɛba lɛ nɔ hewalɛ waa.\nSɛɛ mli lɛ, Arthur bote gbala mli, ni efã kɛyahi Donnybrook, ni ji maŋ ko ni aduɔ aduawai yɛ mli, yɛ Western Australia. Yɛ ekãa ni ekɛjaje Biblia mli gbalɛi ni kɔɔ afi 1914 * he lɛ hewɔ lɛ, abawo lɛ gbɛ́i yɛ jɛmɛ akɛ “Old Mad 1914!” Shi be ni Jeŋ Ta I fɛ lɛ, hefɛoyeli lɛ sɛɛ fo. Arthur shiɛ ehã mɛi ni baheɔ nii yɛ eshwapo ko ni yɔɔ jɛmɛ lɛ mli lɛ; ekɛ Biblia kasemɔ woji shwieɔ samfɛlɛ lɛ naa. Ekɛ okadi ko hu ma samfɛlɛ lɛ naa ni tsɔɔ akɛ, mɔ fɛɛ mɔ ni baanyɛ atsɔɔ akɛ Triniti tsɔɔmɔ lɛ ja lɛ, ebaahã lɛ pound 100; Triniti tsɔɔmɔ lɛ ji tsɔɔmɔ ko ni Arthur kɛ hiɛdɔɔ kpoo. Mɔ ko mɔ ko nyɛɛɛ abahe shika lɛ.\nKuu ko babɔi kpee yɛ Williams kɛ ebii lɛ ashĩa ni yɔɔ Donnybrook lɛ kɛhã Biblia mli nikasemɔ, ni afeɔ asafoŋ kpeei hu yɛ jɛmɛ. Sɛɛ mli lɛ, Arthur mã Maŋtsɛyeli Asa, loo kpeehe yɛ maŋ lɛ mli—efata klɛŋklɛŋ Maŋtsɛyeli Asai ni amamɔ yɛ Western Australia lɛ he. Be ni Arthur eye afii 70 kɛ sɛɛ po lɛ, ewoɔ kootu kɛ tai, kɛkɛ lɛ ewo ekpɔŋɔ ni atsɛɔ lɛ Doll lɛ nɔ nii, kɛkɛ eyashiɛ kɛkpa Donnybrook kpokpaa lɛ nɔ fɛɛ.\nBɔ ni Arthur he jɔ ni eyɔɔ kpoo, kɛ ekãa ni ekɛshiɛ lɛ ná ebii lɛ anɔ hewalɛ waa. Ebi yoo Florence6 sɔmɔ akɛ maŋsɛɛ sɔɔlɔ yɛ India. Ebi hii Arthur Lindsay7 kɛ Thomas fɛɛ kɛ be kpalaŋŋ sɔmɔ akɛ asafoŋ onukpai tamɔ lɛ pɛpɛɛpɛ.\nAPPLE KO NI ATSƐƆ LƐ LADY WILLIAMS\nAle Arthur Lindsay Williams, ni ji minanakaŋsowa lɛ akɛ mɔ ko ni mli hi, ni mɛi sumɔɔ esane waa. Eyɛ mɛi ahe deka, ni ekɛ mɛi yeɔ yɛ bulɛ mli. Eji mɔ ko hu ni he esa waa kɛ tsogbamɔ, ni yɛ afii 12 mli lɛ eye klɛŋklɛŋ gbɛhe shii 18 sɔŋŋ yɛ tsogbamɔ akaŋshii mli.\nShi be ni Arthur binuu Ronald8 (minii) ni eye afii enyɔ lɛ kɛ lema yabã apple tso bibioo ko ni ma weku shĩa lɛ, edɔ lɛ waa. Ronald mami kɛ tako bala tso lɛ he, ni naagbee lɛ ewo apple ko ni ŋɔɔ waa. Abatsɛ apple nɛɛ akɛ Lady Williams apple, ni no mli ajɛ ni aná apple ko ni atsɛɔ lɛ Cripps Pink apple, ni ji apple he nɔ ko ni ale waa yɛ je lɛŋ fɛɛ lɛ.\nSɛɛ mli lɛ, Ronald, loo Gramp, taakɛ mitsɛɔ lɛ lɛ, fee nibii ni he baaba sɛɛnamɔ kɛhã mɛi krokomɛi. Lɛ kɛ minaa kɛ amɛhe hã kɛmamɔ tsui ni Odasefoi mamɔɔ lɛ eko yɛ Australia kɛ Solomon Islands. Amrɔ nɛɛ Gramp miihe ená afii 80, shi eesɔmɔ lolo akɛ asafoŋ onukpa, ni eyeɔ ebuaa kɛmamɔɔ Maŋtsɛyeli Asai yɛ hei ni etse amɛhe banee yɛ Western Australia.\nMIHIƐ SƆ MIGBOSHINII LƐ\nMifɔlɔi, Geoffrey9 kɛ Janice10 Williams bɔ mɔdɛŋ amɛhiɛ gboshinii ni ashi ahã amɛ lɛ mli, ni amɛkɛ Biblia mli shishitoo mlai tsɔse mi12 kɛ minyɛmi yoo Katharine.11 Be ni miná afii 13 lɛ, mi diɛŋtsɛ mikɛ Yehowa fee naanyo. Yɛ Kristofoi akpee ko ni afee lɛ shishi lɛ, John E. Barr, ni fata Yehowa Odasefoi a-Gbɛtsɔɔmɔ Kuu lɛ he lɛ, wo oblahii kɛ oblayei ni yɔɔ toibolɔi lɛ ateŋ lɛ hewalɛ ni ekɛɛ: “Nyɛkafitea hegbɛ ni fe fɛɛ ni nyɛyɔɔ, ni ji hegbɛ ni nyɛná akɛ nyɛbaale Yehowa ni nyɛsumɔ lɛ lɛ.” Nakai gbɛkɛ lɛ, mijɔɔ miwala nɔ mihã Yehowa. Afii enyɔ sɛɛ lɛ, mikɛ mihe wo daa gbɛgbamɔ nitsumɔ lɛ mli.\nŊmɛnɛ lɛ, mi kɛ miŋa Chloe fɛɛ miisɔmɔ kɛ miishɛɛ akɛ daa gbɛgbalɔi yɛ Tom Price, ni ji maŋ ko ni atsaa jwetrii yɛ mli ni yɔɔ Western Australia lɛ. Wɔkɛ be fã tsuɔ nii koni wɔnyɛ wɔkwɛ wɔhe. Mifɔlɔi kɛ minyɛmi yoo Katharine, kɛ ewu Andrew hu miisɔmɔ akɛ daa gbɛgbalɔi yɛ Port Hedland, ni yɔɔ kooyigbɛ aaafee kilomitai 420 lɛ. Mi kɛ Ataa miisɔmɔ hu akɛ asafoŋ onukpai yɛ wɔsafoi lɛ amli.\nMiblematsɛ Thomas Williams kpɛ mli akɛ ebaasɔmɔ Yehowa Nyɔŋmɔ, ni mi ji yinɔi kpawo nɔ yɛ wɔweku lɛ mli. Miblematsɛmɛi lɛ ehiɛ nakai hemɔkɛyeli kɛ sɔɔmɔ lɛ mli aahu kɛbashɛ minɔ. Eŋɔɔ minaa waa akɛ minine shɛ Nyɔŋmɔjamɔ su ni tamɔ nɛkɛ nɔ akɛ gboshinii.\n^ kk. 5 Yibɔ lɛ tsɔɔ mɛi ni yɔɔ mfoniri ni nyiɛ sɛɛ mli lɛ.\n^ kk. 6 Be ko ni eho lɛ, atsɛɔ lɛ Lakemba Island, ni eyɛ Fiji bokagbɛ, he ko ni atsɛɔ jɛmɛ Lau Group.\n^ kk. 10 Maŋsɛɛ sɔɔlɔ John Hunt ji mɔ ni tsɔɔ woji ni yɔɔ Kpaŋmɔ Hee lɛ mli lɛ ateŋ babaoo shishi kɛtee Fijian mli, ni akala yɛ 1847. Nakai shishitsɔɔmɔ lɛ sa kadimɔ waa ejaakɛ Nyɔŋmɔ gbɛ́i, “Jiova” lɛ je kpo yɛ mli yɛ Marko 12:36, Luka 20:42, kɛ Bɔfoi 2:34.\n^ kk. 16 Kwɛmɔ saji krokomɛi ni fata he ni yitso ji “Afi 1914—Afi ko ni Sa Kadimɔ yɛ Biblia Gbalɛ Mli” ni yɔɔ wolo ni ji Mɛni Biblia lɛ Tsɔɔ Diɛŋtsɛ? ni Yehowa Odasefoi fee lɛ mli lɛ, eko eyɛ www.jw.org /gaa.\nKɛmaje Mɔ Ko Kɛmaje Mɔ Ko Gboshinii ko ni Ehi Shi Kɛyashi Yinɔ ni ji Kpawo Nɔ